qundao/data-zh-poetry huggingface dataset:
贺新郎·登岳阳楼谒吕真人像
作者：高深
朝代：清
体裁：词

系缆依江郭。访岳阳、层楼独上，望穷寥廓。犹有仙翁遗像在，共说当年跨鹤。尝买酒、垆边清酌。三醉此中人不识，但佯狂、啸咏风前落。瞻拜处，尚依约。繁花信比秋云薄。总被那、情牵意惹，利缠名缚。争耐黄粱犹未熟，一枕邯郸梦恶。又谁似、先生先觉。尘网何时能摆脱？叹衰年、正自伤漂泊。湖水涌，晚风作。
天生桥
作者：高炳
朝代：清

两崖临绝涧，微径垂一缕。中间横巨石，足可容百堵。凿空非人力，枝撑自太古。奔泉喷雪下，轰若雷霆怒。长天惨白日，六月失炎暑。平生轻波涛，三峡未足数。中流挥羽扇，啸咏狎飞？。迨兹翻凛然，顿觉毛发竖。勇怯亦何常，择地自可贾。因思昆阳捷，千载称光武。却笑李将军，徒夸射猛虎。
天生桥
作者：高炳
朝代：清
体裁：古风

两崖临绝涧，微径垂一缕。中间横巨石，足可容百堵。凿空非人力，枝撑自太古。奔泉喷雪下，轰若雷霆怒。长天惨白日，六月失炎暑。平生轻波涛，三峡未足数。中流挥羽扇，啸咏狎飞𫇛。迨兹翻凛然，顿觉毛发竖。勇怯亦何常，择地自可贾。因思昆阳捷，千载称光武。却笑李将军，徒夸射猛虎。
巴河登览
作者：高炳
朝代：清

绿云去已缅，憩石复孤往。忽逢坡路转，始见墟烟上。一犬吠花阴，数翁灌蔬壤。问途俱未答，松下自偃仰。落日起离思，飞泉送秋响。踟蹰西涧断，隔水听归桨。
望庐山
作者：高炳
朝代：清

庐山出青天，众山揖平地。风吹香炉烟，散作九江翠。我行到江口，遥指山外湖。江水忽如线，青天半日无。飞帆掣流流不极，千里犹将见山色。此中宜有谪仙人，欲往从之不可得。
渝州重逢芮文彬赋诗道别
作者：高炳
朝代：清

君家濑水湾，我住钱溪侧。两家南北对洮湖，朝夕往来不相识。今年四月朔，我正在荆州。融窗忽听故乡语，招手同上江陵楼。江陵成边酒如乳，笑脱青衫典春酤。为君一饮尽百觞，挂帆西去适渺茫。此去亦何期，风波梦里思。恨我何早发，思君行太迟。昨到渝州屡回首，一见行人君在口。闻君尚住巴江东，不意君来我翻后。相逢一笑酒重倾，樽前且听风雨声。何时归去复携手，明日拂衣还独行。
维扬送汪东在之汉上
作者：高炳
朝代：清

海门回首白云封，飘瞥烟峦几万重。山到小孤都划断，江当大别更相逢。珠宫北上倾三岛，铜鼓南来震九峰。却笑乘槎推博望，祇携身毒一枝筇。
读昌谷集
作者：高炳
朝代：清

帝阙飘飖邈何许，庞眉书客天人语。兴来倒吸海底干，八荒并入秋毫端。瑶姬仙史不能读，留向人间问空谷。风吟雨怨几多年，南山石烂真可怜。
禹陵诗
作者：高炳麟
朝代：清

维年癸丑春二月，我来会稽探禹穴。乍看庙貌极巍峨，松柏森然动魂魄。阴崖疑有鬼神护，深泽或恐龙蛇出。八年自昔集輴樏，万国于兹朝玉帛。生前宫室制不崇，葬后山林无改列。鸟耘后世不可知，三寸桐棺此遗迹。俗儒小生好傅会，往往神奇骋其说。金简绿字竞侈陈，童律庚辰矜创获。不感明德夸异闻，罔识当年疏瀹策。遂令四载随刊功，徒为神仙饰鸿烈。岂知禹贡纪方略，不用山经纷诡谲。往者洪流遍中国，下民昏垫何由释。帝咨岳牧惊怀襄，天顾蒸氓生圣哲。北安冀兖载壶口，南治荆扬过震泽。九河其浚九州同，四海分流四隩宅。乃因土地定征赋，竟奠山川免巢窟。贡金铸鼎罔两避，班师舞羽苗民格。身成绩用蛊终干，民尽讴歌世难绝。东巡会稽事如昨，祀典煌煌重于越。遐思终古此区宇，经岁圣神为计画。盘皇辟地娲补天，载笔荒唐贤者斥。羲农轩学递相嬗，礼乐兵刑渐增设。佃用耒耨渔网罟，陆居栋宇水舟楫。唐虞考绩先五臣，百姓昭明万邦协。当时禹亦共赓飏，独锡元圭登北阙。后来汤武及周孔，征诛笔削严斧钺。是皆功与姒王并，天壤纷纷留墓碣。我生好古先此览，不觉涕零沾窆石。井渫山阿永自深，碑存亭畔犹无缺。荒祠拜手独归去，夕阳西下波声咽。
送李侍郎
作者：高玢
朝代：清

紫禁星霜四十年，崚嶒玉骨自珊然。粗宣臣力酬明主，乞放闲身作散仙。四海名流多避席，中朝耆旧半随肩。何人最有临歧恨，曾辱恩知未第前。
雨中望金山
作者：高玥
朝代：清

钟梵彻云霄，南风度清响。客梦忽惊回，清兴共潮长。披裘犯晓寒，掀篷畅奇赏。烟雨洒空江，迷濛合霄壤。中有玉嶙峋，银涛正摇荡。金碧晃千层，浮图兀百丈。恍如三神峰，缥缈绝来往。酬酒祝冯夷，请放江天朗。风姨回鸾车，雨师撒云仗。碧波细于鳞，晴烟送乌榜。振衣北固楼，俾我襟怀爽。
题转庵上人小照
作者：高玥
朝代：清

少小亲戎马，征衣血溅红。心灰百战后，身老万山中。诗思满幽壑，灵光彻晓钟。十年禅榻畔，前事悟真空。七尺枯藤杖，间身挂白云。自称老禅客，谁识故将军。世外渔樵侣，山中麋鹿群。劳生惭俗吏，展卷挹清芬。
题转庵上人小照·其一
作者：高玥
朝代：清

少小亲戎马，征衣血溅红。心灰百战后，身老万山中。诗思满幽壑，灵光彻晓钟。十年禅榻畔，前事悟真空。
题转庵上人小照·其二
作者：高玥
朝代：清

七尺枯藤杖，间身挂白云。自称老禅客，谁识故将军。世外渔樵侣，山中麋鹿群。劳生惭俗吏，展卷挹清芬。
和四弟寄龙膺韵
作者：高玮
朝代：清

兴尽其如返棹何，牵衣暂乞罢耕蓑。一瓢春酒孤怀壮，万里青山放眼多。岸帻且吟豪士赋，隔墙初奏雪儿歌。风光如此不成醉，辜负新条挂薜萝。
过村居和五弟韵
作者：高玮
朝代：清

平桥斜绕小亭西，久不来游路欲迷。泛水落花随石转，冲人燕子到帘低。酒嫌市酿开邻瓮，壁拂尘封觅旧题。暝色催归留不得，莫嗔枝外子规啼。
题瞻明壁
作者：高玮
朝代：清

曲曲溪流处处花，绿杨影里有人家。谁能载酒听春雨，共踏平桥一道斜。
使君愁
作者：高珩
朝代：清
体裁：古风

巡鹾使者来何许，平干太守颜如土。敲扑卒吏血满堂，豸冠诟厉如虓虎。卒吏附耳守再拜，事上礼仪聊具备。使者一笑回春阳，还朝荐尔真循良。
候仙园有感
作者：高珩
朝代：清
体裁：七言绝句

素壁荧荧醉墨颠，芙蓉花落客凄然。何人分我西州涕，也对清溪叹逝川。
小酌示客
作者：高珩
朝代：清
体裁：七言律诗

华筵钟鼓马牛风，小酌清谈兴不穷。熟睡忘情兼蝶尽，闲行无意与云同。年光俱向歌吹换，山水能将哀乐空。返照超然尘壒外，笙箫缥缈大瀛东。
归淄川·其一
作者：高珩
朝代：清
体裁：七言绝句

词人大雅是吾师，莫笑金门曼倩饥。我较昔贤归较好，青门无此送行诗。
归淄川·其三
作者：高珩
朝代：清
体裁：七言绝句

讲堂聋瞆一时新，白鹭青原泗水滨。四百年来吾道在，鲁斋今现再来身。
归淄川·其二
作者：高珩
朝代：清
体裁：七言绝句

吟坛韩孟策奇勋，刻烛题诗晓漏闻。它日相思何处好，泰山云接敬亭云。
归舟杂兴
作者：高珩
朝代：清
体裁：七言绝句

逐岸移舟屡转篷，乘流自可任西东。人生末路住方稳，何用登舟祝顺风。
感兴
作者：高珩
朝代：清

蓟草青莲孝水滨，就中难者宦游身。听莺杜曲谁携酒，走马兰台不当春。几日禁烟钖粥旧，昨宵微雨杏胎新。年年未识东风面，总为秾华解误人。翻嫌寒食到匆匆，老去情怀渐不同。春事顿抛乡梦外，雨声全在客心中。相争燕蹙东西水，欲放梅商断续风。最苦冲泥朝凤阙，禁钟才断火城红。
感兴·其一
作者：高珩
朝代：清
体裁：七言律诗

蓟草青莲孝水滨，就中难者宦游身。听莺杜曲谁携酒，走马兰台不当春。几日禁烟钖粥旧，昨宵微雨杏胎新。年年未识东风面，总为秾华解误人。
感兴·其二
作者：高珩
朝代：清
体裁：七言律诗

翻嫌寒食到匆匆，老去情怀渐不同。春事顿抛乡梦外，雨声全在客心中。相争燕蹙东西水，欲放梅商断续风。最苦冲泥朝凤阙，禁钟才断火城红。
春日杂咏
作者：高珩
朝代：清

青山如黛远村东，嫩绿长溪柳絮风。鸟雀不知郊野好，穿花翻恋小庭中。
河上
作者：高珩
朝代：清
体裁：古风

流水向人间，向水人亦尔。客心何淡淡，清波正齿齿。人境两萧然，太清游无始。劳劳车马尘，谁是沧浪子？
清明送客
作者：高珩
朝代：清
体裁：七言律诗

红蜡烟轻出禁城，天涯也复有清明。佳晨作客风情借，晴日还乡意气生。果下金丸年少去，水边珠衱丽人行。读书镫火无劳乞，且喜前村酒旆迎。
祭告南岳杂诗
作者：高珩
朝代：清

行人到武昌，已作半途喜。那识武昌南，烟水五千里。两岸层层嶂，孤城面面山。横襟凭一叶，睥睨洞庭间。未入衡州郭，先见衡州城。城墙垂薜荔，大抵似巴陵。绿净不可唾，此语足千古。天水澹相涵，中有数声橹。花放不知名，稻秀犹能长。芳草隐清流，但听清流响。几月舟行久，今朝倦眼开。万峰飞舞处，一片大江来。南岳云中尽，东流海上忙。他年图画里，著我在潇湘。
祭告南岳杂诗·其一
作者：高珩
朝代：清
体裁：五言绝句

行人到武昌，已作半途喜。那识武昌南，烟水五千里。
祭告南岳杂诗·其七
作者：高珩
朝代：清
体裁：五言绝句

南岳云中尽，东流海上忙。他年图画里，著我在潇湘。
祭告南岳杂诗·其三
作者：高珩
朝代：清
体裁：五言绝句

未入衡州郭，先见衡州城。城墙垂薜荔，大抵似巴陵。
祭告南岳杂诗·其二
作者：高珩
朝代：清
体裁：五言绝句

两岸层层嶂，孤城面面山。横襟凭一叶，睥睨洞庭间。
祭告南岳杂诗·其五
作者：高珩
朝代：清
体裁：五言绝句

花放不知名，稻秀犹能长。芳草隐清流，但听清流响。
祭告南岳杂诗·其六
作者：高珩
朝代：清
体裁：五言绝句

几月舟行久，今朝倦眼开。万峰飞舞处，一片大江来。
祭告南岳杂诗·其四
作者：高珩
朝代：清
体裁：五言绝句

绿净不可唾，此语足千古。天水澹相涵，中有数声橹。
赠雪海
作者：高珩
朝代：清
体裁：七言绝句

西清重到侍垂衣，万死人从浿水归。正可极言天下事，莫言主圣谏书稀。
送阮亭东归时予亦有归志
作者：高珩
朝代：清
体裁：七言绝句

青山约略有前期，犹听骊歌乱客思。少折都门东去柳，霜条留待我归时。
闻舟师相语
作者：高珩
朝代：清
体裁：五言绝句

天风争顺逆，人事有参差。昨我停舟处，知君得意时。
锦阳川
作者：高瑾
朝代：清

长桥漠漠阴崖下，野草萋萋古寺边。柿叶正青秋未老，行人指点锦阳川。黄昏留宿在茅亭，天上明河淡几星。穿竹过窗声滴沥，石泉一夜枕边听。
锦阳川·其一
作者：高瑾
朝代：清

长桥漠漠阴崖下，野草萋萋古寺边。柿叶正青秋未老，行人指点锦阳川。
锦阳川·其二
作者：高瑾
朝代：清

黄昏留宿在茅亭，天上明河淡几星。穿竹过窗声滴沥，石泉一夜枕边听。
赤嵌夕照
作者：高祖彭
朝代：清

百尺高楼镇海东，夕阳斜映满城红。分明绘出皇图□。想见当年汗血功。
惜秋华·见《绝妙近词》
作者：高篃
朝代：清

砌曲红疏，自华年梦断，芳魂愁楚。绡帐睡残，休问卷帘人妒。多情剩有啼螀，伴夜月、瑶阶凄语。妆成，怨秋心寂悄，嫣红无主。幽思定谁诉。记玉人倦饰，镜鬟妍谱。瘦影数枝低约，露丛烟缕。墙阴背立无言，莫误认、烧灯前度。何处。有寒闺、彩幡低护。
探访信
作者：高篃
朝代：清

旧游处。有蕙扇萦花，榴裙浣雨。自片帆人远，芳情向谁诉。江南何限消魂事，怕读伤春赋。倦东风、燕筑香巢，柳低眉妩。春色又如许。看金谷裁歌，琼楼试舞。碧草钿车，犹认去时路。重来泪浥红绡透，揽佩人非故。渺离情、叶落黄鹂对语。
春日吟
作者：高篃
朝代：清

去年春风花满墀，抱病孤负花前卮。一年惆怅掉头过，今年又值花开时。庭花对我有怜意，烂缦似发含春姿。春来兮何处，春去兮何之？去何速兮来何迟，飞花一夜飏春梦，杜鹃嗟尔啼空枝。
春来
作者：高篃
朝代：清

春来何处最关情，一半垂杨一半莺。不定晓烟空锁恨，易阑残梦惯闻声。草飞蝴蝶愁千里，风冷棠梨月二更。欲把相思寄流水，小楼深夜坐调笙。
疏影
作者：高篃
朝代：清

珠帘半揭，有暖风小漾，吹起双蝶。绣槛妆成，偷写眉山，镜里一痕愁碧。浓春满压阑干角，漫罥柳、晴丝飘直。想映花避月，回廊几处，悄垂裙褶。长是欢游未已。玉人正倦舞，鬓亸钗侧。别院池台，绿遍空波，约略惊鸿无迹。夕阳不语香桃瘦，又却误、重来寻觅。有隔墙、送过秋千，低问佩环消息。
二郎神·次答嫂氏寄怀原韵
作者：高縏
朝代：清

一声杜宇，早叫破、绿窗人静。度永日如年，残春如梦。归尽江村雁影，独有离怀难消遣，便说煞、有谁能省。将兔颖蘸酣，云笺书破，怎传幽恨。■凝。何期忽到，天涯芳信。把往事闲吟，离情细数，知我年来瘦损。玉露啼花，海棠困雨，多少泪珠红沁。最苦是、两地思量，间阻不教愁醒。
二郎神·次荅嫂氏寄怀原韵
作者：高縏
朝代：清
体裁：词

一声杜宇，早叫破、绿窗人静。度永日如年，残春如梦。归尽江村雁影，独有离怀难消遣，便说煞、有谁能省。将兔颖蘸酣，云笺书破，怎传幽恨？香凝。何期忽到，天涯芳信。把往事闲吟，离情细数，知我年来瘦损。玉露啼花，海棠困雨，多少泪珠红沁。最苦是、两地思量，閒阻不教愁醒。
望江南 其二 同嫂氏过绿雪山房感赋二首
作者：高縏
朝代：清
体裁：词

山房里，此日总伤神。门闭秋千空挂月，香埋金粉遍生尘。憔悴昔年人。
望江南·同嫂氏过绿雪山房感赋
作者：高縏
朝代：清
体裁：词

山房里，往事足追寻。晓阁校书同问字，午窗斗茗罢拈针。一局向花阴。
南柯子·春日晚眺
作者：高绫
朝代：清
体裁：词

淡荡风光好，登临逸兴多。夕阳烟景柳条拖。柳畔小桥低雨、压平莎。翠霭连青浦，红霞映碧波。木兰摇曳望中过。归去春江剪破、嫩蓝罗。
桃蹊口占
作者：高维城
朝代：清
体裁：七言绝句

水际夭桃红映白，移家欲住武陵源。道人笑我多牵殢，此是陶潜纸上言。
挽高凤歧联
作者：高而谦
朝代：清
体裁：联

亲爱弥笃，训责弥严，今也已矣；病不得侍，殁不得诀，天乎奈何。
主山洞
作者：高自辉
朝代：清

苔封鼎灶没松关，隔断尘寰山外山。隐约岚光浮道气，嶙峋黛色忆仙颜。惜无丹诀流方外，止有芳名落世间。抑止登临空寄慨，无由栖隐问真还。
长亭怨慢
作者：高茹
朝代：清

碧窗底、渐消残暑，捧诵瑶笺，柔情如许。人月双圆，箫鸾佳偶，羡仙侣。蟾宫一阕，赢得个、离情苦。病绿与愁红，早翻尽、周郎曲谱。凄楚。倚雕栏十二，拍遍断肠词句。昙花谢也，是否作、碧城仙主。争奈向、落叶秋风，消尽了、远山眉妩。怕掩卷悲吟，满院虫声如雨。
上巳日见飞絮有感
作者：高荐
朝代：清
体裁：七言绝句

庭前无树鸟无声，只见风飞絮舞轻。闲检诗书窗下静，萧然一老不胜情。
仲夏次季连江题曹明溪扇韵
作者：高荐
朝代：清
体裁：七言律诗

年来无事掩柴扉，空负庭余一紫薇。茂对闲时惭乏酒，碧澄近水喜临矶。须知义命身方逸，苟计穷通意即违。每羡野鸥江岛外，浮沉飞舞自忘机。
同曹明溪陈少南拈韵
作者：高荐
朝代：清
体裁：五言律诗

人心能静养，道趣自然来。机外联江鸟，闲中啸石苔。穷通随分得，富贵本天裁。怀抱从宽解，时凭一醉开。
望江南·寄雨船兄
作者：高荣
朝代：清

闺思切，空使梦魂劳。可是地荒偏少雁，其如河广不容刀。想念到今朝。
次内侄顾山公韵
作者：高莲生
朝代：清

潜确还吾素，栖迟一草庐。闲来怀往事，睡起读残书。性岂因人热，形宜与世疏。芙蓉江上望，秋老更何如。
止水祠
作者：高莲生
朝代：清

谁来池上问源头，藻荇风牵水镜流。得共传薪扶绝业，似同立雪补从游。国门声价瞻山斗，嵩室襟期寄壑邱。卖却船归官若水，诗成浩气欲横秋。
望江南·寄雨船兄
作者：高萦
朝代：清
体裁：词

归思切，空使梦魂劳。可是地荒偏少雁，其如河广不容刀。相念到今朝。
何润夫招集云山别墅次韵
作者：高赓恩
朝代：清

九陌尘嚣此境閒，楼台图画胜荆关。日边金掌明华表，雪后白头逢远山。天近吾曹试一问，春寒高处不胜攀。暮鸦残照催归客，青琐来朝点旧班。
拟宫人入道诗
作者：高赓恩
朝代：清

然镫绣佛衣，偶制万年字。停针梦九霄，枕上铜驼泪。紫霄朝玉真，花龛荐荃蕙。为感昭阳恩，炉香祝千岁。
拟宫人入道诗·其一
作者：高赓恩
朝代：清

然镫绣佛衣，偶制万年字。停针梦九霄，枕上铜驼泪。
拟宫人入道诗·其二
作者：高赓恩
朝代：清

紫霄朝玉真，花龛荐荃蕙。为感昭阳恩，炉香祝千岁。
挽吴可读联
作者：高赓恩
朝代：清
体裁：联

考生前立言立品立教，志节彰彰，知此事断非矫激；看身后遗疏遗书遗诗，情词落落，虽古人何以加之。
辛丑春乞身东归过太原赠张愚生
作者：高赓恩
朝代：清

细草青回辇路春，舞雩今见咏归人。寒镫夜话西山雨，匹马朝飞朔陌尘。海内论交几师友，秦中播越旧君臣。丈夫不为穷途哭，万感苍凉泪满巾。
人日塞外马上口占
作者：高述明
朝代：清

马蹄犹得蹋黄尘，马上犹吟塞外春。只谓此生掌近鬼，岂知今日又逢人。彩花剪细风光旧，沙海云开气象新。便拟题诗寄良友，草堂何处转伤神。
塞外
作者：高述明
朝代：清

云暗难分骑，沙深欲陷车。炎风初解冻，夏草渐萌芽。义勇心能一，尊严令不哗。楼兰犹未斩，那敢顾身家。
庚申1920小春月偕友到粗坑〇览形势密察机关心有所〇招〇〇七律一则以志感〇呈以博一粲
作者：高选锋
朝代：清

渡溪越岭到粗坑，路上频闻机器声。洞达乌来从地辟，源通屈尺俨天成。光腾台北云霄外，电发郡南日月明。五彩银灯新世界，州民鼓腹颂升平。
渡台感咏
作者：高选锋
朝代：清

自从鹭岛渡东瀛，道路频闻赞美声。官尚节廉无弊政，民供租税乐输诚。车行南北交通便，电照台澎日月明。四十周年筹纪念，宏开赛会庆升平。
留别
作者：高选锋
朝代：清

数月谈心对酒时，家书频寄促归期。宗亲劝驾诚难舍，社友攀辕不忍离。回顾故□人尽乐，沉思祖国我含悲。从兹挥手鹭门去，待到来年会未迟。
穆嬴
作者：高选锋
朝代：清

承统权谋重主持，岂因抱哭辄迁移。先君何罪声声泪，嗣子奚辜日日悲。才递国书登晋祚，旋兴戎马却秦师。恩仇倏变终难测，怨结西邻酿翠帷。
谒文山指南宫
作者：高选锋
朝代：清

文山山上指南宫，不与寻常佛寺同。壁峭峰高云路近，林深树密石门通。晨清鸟语喧庭外，日暮蝉声杂院中。我到蓬莱经两度，俨然如遇活仙翁。
谒景美石门盘古庙
作者：高选锋
朝代：清

盘古开天拓地英，庄严庙貌石堆成。远峰排闼无边秀，近水回廊彻底清。食践均沾怀帝德，春秋崇祀表民情。文山郡域多仙境，惟此石门志著名。
题赖子清台湾诗醇
作者：高选锋
朝代：清

诗遴醇厚溯三唐，别类分门注释详。宋艳班香皆入彀，石渠天禄尽收藏。广文抗敌法夷败，司马撄城戴逆亡。赖子渊源家学博，诸罗五桂早腾芳。
和徐伯龙过章卿原韵
作者：高逢年
朝代：清
体裁：七言律诗

何处松声何处钟，青山遥隔翠重重。人扶藜杖峰前过，佛散天花方外逢。满座庄严矜色相，一池清冷豁心胸。平生解得忘机事，不遇能仁兴亦浓。
翰林胡寄蕉扶乩得乩仙咏菊原韵和之
作者：高逢年
朝代：清
体裁：七言律诗

蓬莱山上茁仙芽，移到人间色倍嘉。冷艳夜吟三径月，清芬霜绽一篱花。开筵且拟苏公醉，插帽还同杜老夸。解得餐英皆妙谛，何须努力饭频加。
送广融和尚十方庵方丈驻锡
作者：高逢年
朝代：清
体裁：七言律诗

一自恒沙觉路开，静参真谛出尘埃。乍闻仙籁迎禅杖，又见天花落讲台。此日十方携锡到，当年三度舍身来。且从方外寻知己，我亦皈依掷酒杯。
一萼红·众芳楼雅集分得「成」字便倚声谱之
作者：高野竹隐
朝代：清
体裁：词

绿阴成。正春风归去，只见暮云平。雨细如尘，风轻于梦，山黛深碧寒生。早梅子、黄时节也，向天涯、还把玉醪倾。一段风流，重来滋味，别有心情。生怕归期太促，有相知酒伴，同调词朋。兴王谈豪，歌柔弦脆，人似前度盈盈。便如今、新愁休惹，免絮飞花落梦魂惊。为甚一啼再啼，杜宇丁宁。
一萼红·竹溪重来势南，同人小集众芳楼。分《白石词》「春风归去绿成阴」为韵，余得「归」字，因用玉田赠弁阳韵
作者：高野竹隐
朝代：清
体裁：词

卸生衣。怯烟难卷处，暮雨骤来时。旧梦鹃醒，新欢蝉续，惜香同惹芳菲。爵无算、双鬟偷笑，灯晕里、闲彻玉箫吹。本事谁传，此时吾乐，客敢怀归。醉里光阴似箭，忆絮漂流水，萍合闲池。一往深情，这番多感，休嫌杯酢君迟。爱尊前、梅含俊味，记那时、叶底怕人知。围住温香暖玉，翠扇题诗。
一萼红·花花絮絮，已荡尽矣。愔愔新绿，斜阳生寒，黯然怀抱，有述于言
作者：高野竹隐
朝代：清
体裁：词

趱春残。看花花无影，絮絮荡成烟。南浦新愁，西园馀恨，全在笋后樱前。记那夜、衣香消歇，但生疏、扇影晚风怜。睡起帘栊，不随春去，也有些寒。闲里光阴几度，受风花磨炼，似被春瞒。送尽斜阳，绿阴阴里，群蛙私诉园官。俊游处、是伊旧路，倚阑干、又接一声鹃。惹得水天幽思，吹堕吟边。
东风第一枝·咏梅
作者：高野竹隐
朝代：清
体裁：词

细草吹香，浓烟著水，缘潮痕腻轻暖。乌篷乍放横斜，春讯忍教忽漫。忙呼艇子，拥茶灶、笔床临岸。记美人、多爱鬑鬑，系缆白须祠畔。才子索、缟衣宜懒。伧父讯、白鸥不管。自经石帚留题，几人竹扉再款。消魂欲绝，小红唱、归来歌缓。杳月被、遥笛扁舟，入破一声吹散。
东风第一枝·感旧
作者：高野竹隐
朝代：清
体裁：词

风障琴心，蝶妨铃索，兰舟去也天远。第三空忆青溪，小姑眉黛较浅。梢头豆蔻，渐春透、轻松纤软。怎忍俊、十五盈盈，拜月下阶羞见。香未了、定情故扇。钗折断、斗心玉燕。纵令再唤莺莺，隔水语音遂换。灯帘飘雪，仿佛想、伊州低按。问笑桃、重觅门中，可有去年人面。
东风第一枝·雪香亭访梅，残雪在坡，素娥乍来，仿佛乎冰壶濯魄矣，为赋此解
作者：高野竹隐
朝代：清
体裁：词

弄玉清游，飞琼薄谪，广寒宫里同住。共伊修到黄昏，玉照不迷芳树。瑶簪冻折，想欲与、柳花低诉。怕柳花、轻薄飘飘，独惹月明凝聚。人静也、翠禽传语。风起也、玉龙飞舞。茫茫雪北香南，照见此情千古。风流授简，再修得、小红箫谱。待冷心、香醒吟身，环佩觅伊归处。
买陂塘·鹃声
作者：高野竹隐
朝代：清
体裁：词

趱春魂、千声枉殉，空山落月那里。沉沉暗暗凄迷极，差强惜芳人意。空抵死。尽汝念、家山破□梦千里。三更未已。任酒醒偏听，树昏工窜，心血伴来未。梨云瘦，淡了江南天地。青芜吊出烟际。风流故国笙歌歇，最惜小门深闭。应有泪。待早起、花前商得声声记。唤伊名字。较唾碧飘馀，啼红损了，一幅袖罗翠。
二郎神
作者：高野竹隐
朝代：清
体裁：词

故人乍别，漫伫立，暮江寒峭。记古驿龟山，东窗留语，蓦入飞烟未了。惊破长亭声声笛，碾不住、短亭芳草。应黯绝客魂，凄迷灯火，柳城还报。人悄悄。翠禽不语，罗浮仙杳。忆少日疏狂，旗亭画壁，有个双鬟俊妙。一曲清歌，十年旧梦，重叠别怀还到。正触著、好个愁人候也，一声啼鸟。
十二时·赠甲子儿邀竹溪同赋
作者：高野竹隐
朝代：清
体裁：词

能词子野，能歌子儿，合并来个。宵儿记过甲，立墙东窗左。远映眉梢曾肯么。便如今、并行同坐。郎挥玉如意，笑银屏间躲。
南歌子·拟《静志居琴趣》
作者：高野竹隐
朝代：清
体裁：词

生怕嫦娥寡，迟迟照艳添。含情新月过初三。漏泄犹防，勾住两头纤。解佩心微怯，吹箫性暗觇。赚将阿母卷珠帘。顾影婆娑，自笑态偏憨。
声声慢·舟自七里滩至厚田
作者：高野竹隐
朝代：清
体裁：词

滩名仿佛，七里空江，高踪谁是同俦。愧我征衫久客，赢得归舟。青山迎送堪画，似当年、汐社风流。沿古岸、有黄芦苦竹，好著羊裘。渡水钟声乍近，和寒潮呜咽，搅乱閒愁。谁写孤篷听雨，欹枕惊秋。梦回鸡鸣犬吠，正渔娃、出汲潮头。喜系缆，酹一杯、残月江楼。
少年游·七夕
作者：高野竹隐
朝代：清
体裁：词

西风已在阁西头。半夜响帘钩。小别依依，新欢草草，交下几般愁。炉香袅尽烛微收。风露尽温柔。织女惊回，东床坦腹，沉醉看牵牛。
庆清朝慢
作者：高野竹隐
朝代：清
体裁：词

剖月峰空，贮烟壶净，玉京催采瑶华。天风飘渺，飞琼端料离衙。莫趁步虚声去，错将人影在梅花。翻松露，有归来鹤，清极寒些。修竹外、流水侧，有许多生趣，写出横斜。谁呼白石，赏音尽自堪誇。尘世惜无识者，高吟那忍混淫哇。溪音和，玉龙起舞，触动槎枒。
忆秦娥
作者：高野竹隐
朝代：清
体裁：词

菱花里。看人背立梳头未。梳头未。楼梯偷下，也难回避。画裙不整红拖地。娇羞满颊伊还记。伊还记。那时憨态，破桃游戏。
忆秦娥 其一 雪香亭偶拈二阕似鬓丝
作者：高野竹隐
朝代：清
体裁：词

词人去。桐花三月丹山路。丹山路。为他雏凤，自修箫谱。吴娘曲里潇潇雨。潇潇雨里青春暮。青春暮。黄梅天也，溜钗无数。
忆秦娥 其二 雪香亭偶拈二阕似鬓丝
作者：高野竹隐
朝代：清
体裁：词

相思切。银钩自写山阴帖。山阴帖。陶情丝竹，少年还说。小红楼上箫声彻。萧郎薄命元同妾。元同妾。封题十七，寄君书札。
念奴娇·茉莉
作者：高野竹隐
朝代：清
体裁：词

韵传天竺，算西方南国，偏多彼美。见惯司空都恼杀，侬况司香仙史。同调杨妃，前身奈女，瘦处婵娟矣。横陈玉体，钿钗堕也声腻。端是媚夜销魂，半屏鬟影，偷搅风轮碎。倩得琴心凉伫月，香漾一行纤指。九里花田，三生情种，出落风流子。含胎豆蔻，可能憨态如此。
怨东风·竹溪别后见示此调次韵酬之
作者：高野竹隐
朝代：清
体裁：词

夜月微生晕，荷花红一阵。送归春去草连天，闷。闷。闷。又对东风，寻他閒愁，拨心香烬。偎枕魂难稳。挨梦春还尽。那人别后雨连宵，恨。恨。恨。恨绝西窗，吟伊俊句，赚茶烟鬓。
扬州慢·荷钱
作者：高野竹隐
朝代：清
体裁：词

泉府那时，篆缪红字，似防趁浪花飘。借鸳鸯护梦，赚鹭蜷鸶翘。铸初就、青蘋风簸，碧鸥波洗，平展鲛绡。饯刘郎，初别多时，抛在溪凹。断肠暗卜，怕烟波、归路迢遥。记骤雨歌催，明珠一斛，兑换须抛。喜少伴些铜臭，陂塘买、要养稚苗。付莲侬多贮，摇红来驻兰桡。
扬州慢·鬓丝禅侣依白石道人自度腔见寄怀，殆有不堪情者，即依韵奉酬
作者：高野竹隐
朝代：清
体裁：词

残照分红，暮云凝碧，笛家又惹伤情。奈愁将夜接，早目与秋成。为诗酒、狂妨小节，旧家庭院，人月双清。有同修箫谱，流传鸾鹤清声。恁时乃汝，也相思、颠倒消凝。问几许时哉，乌丝揾烂，红豆丁宁。卐字几曾阑朽，桐花恨、过了清明。怕西风时候，刁骚这般难听。
摸鱼儿
作者：高野竹隐
朝代：清
体裁：词

怪清清、白云孤峤，宛然元始之气。绵绵不断无人领，分付明月如此。风旋起。散万朵花飞，一片溪声碎。空中迤逦。但灏灏晶晶，吟边吹落，收入玉壶里。高歌响，惊破蔚蓝光腻。空山依旧流水。现前此景参词旨，缥缈空灵而已。看此地。是坏寺经幢，字蚀苔盈指。磬声乍止。想梦冷瞿昙，寒香为酹，脉脉透烟际。
摸鱼儿
作者：高野竹隐
朝代：清
体裁：词

日如年、悠悠眠起，房栊药气还暝。晚蝉偏嫌侬闲睡，往事几番提省。魂耿耿。有日下馀闻，唤起声声醒。□□□领。似听曲乌篷，冰丝遥颤，词客底心性。居不易，为是维摩多病。长安行脚无定。笑侬偿药诗无价，只有亲情堪赠。谁与整。把断墨零笺，展向梧桐井。□□□剩。试寄语天鸿，冰心依旧，一片玉壶冷。
摸鱼儿·长夏景物清旷悠然有会赋此阕
作者：高野竹隐
朝代：清
体裁：词

爱层层、傍山依水，笠青蓑绿遥映。年年不负烟波兴，一任滞人多病。长松影。现丈六如来，顿入清凉境。芭蕉阴静。又几日温风，藕花无数，开到鹭鸶顶。无人问，拍遍阑干尽凭。寂寥梧竹幽径。有时醉卧陶潜石，散发天风吹醒。琴心冷。谱渔笛蘋洲，抵似江南景。看来也胜。趁暝色前林，乱鸦流水，烟际一声磬。
月下笛·蚓笛
作者：高野竹隐
朝代：清
体裁：词

暗绿沉沉，月斜小院，是谁吹弄。参差凿空。一丝儿还壅。嫩凉勾引于陵路，知音但、当年陈仲。有治聋井李，墙阴趁拍，泉壤分共。无孔。愁吹送。正咽咽风纤，幽幽星动。苔花蔟拥。人间充操无用。李谟宁窃新翻曲，尽入破、声声自纵。惹鬼唱、鲍家诗，生旁埋香新冢。
望云涯引
作者：高野竹隐
朝代：清
体裁：词

暮愁空阔，与山色，归无极。一雁何来，传得故人消息。黄鹂碧树，都把绵蛮语、独听得。百尺游丝，惹春色无力。斜阳秋浦，逗秋影、孤帆白。一曲霓裳，缥缈绿波无迹。芙蓉顶上，待筑琼瑶阁、二万尺。与汝逍遥，一扫人间筝笛。
朝中措
作者：高野竹隐
朝代：清
体裁：词

绿杨城郭起新烟。谁吊柳屯田。一路晓风残月，酒醒约略当年。春风省识，销魂花影，横压词坛。一曲春愁未醒，红楼明月喧传。
柳梢青
作者：高野竹隐
朝代：清
体裁：词

切莫相思。除毋相思。憔悴怜伊。揾粉房栊，泥金衫袖，半面偷窥。将离都已流离。暗兜惹、才人泪丝。吾与卿谋，芸香减俸，为画蛾眉。
柳梢青
作者：高野竹隐
朝代：清
体裁：词

天际归舟。不教朱十，独擅风流。三月三潭，紫莼香软，舌弄春柔。料知烟雨楼头。被西子、兰桡苦留。今夜尊前，淡妆浓抹，说得还愁。
梅花引·中秋夜漫填
作者：高野竹隐
朝代：清
体裁：词

愁也得。嗔也得。玉钗儿扁枕儿击。写相思。寄相思。相思何处，秋来采撷伊。清光数到中秋夜。却少一分团圆个。曲阑前。不成眠。也应防备，闲照雁书传。
水调歌头
作者：高野竹隐
朝代：清
体裁：词

天风吹散发，倚剑啸清秋。功名一念消尽，况又古今愁。漫学宋悲潘恨，休效郊寒岛瘦，恐白少年头。我欲乘槎去，招手海边鸥。吹铁笛，龙起舞，笑相酬。大呼李白何处，天姥梦游否。杯浸琉璃千顷，月照山河一片，万古此沧州。何似控黄鹤，飞过汉阳楼。
水调歌头·次韵酬竹溪
作者：高野竹隐
朝代：清
体裁：词

千古昆明劫，咄咄逼人来。惟看万丈光焰，上厉信雄哉。不是文章李杜，不是虚空楼阁，仙佛妄相猜。或者向山上，涌起一蓬莱。恍独立，苍茫里，壮怀开。天教陶谢同死，似未惜渠才。笑把一胸块磊，投向洪炉熔铸，广厦万间材。词至愧翘望，灰眼闭频揩。
水龙吟·夜泊有感
作者：高野竹隐
朝代：清
体裁：词

斜阳衔去斜湾，寒山一面钟声暝。归渔何处，篝灯未点，唱声更永。忽笛声飞，渐风声紧，月波无定。况遥空乱雁，声声似怨，分离也、一行影。无计凭他酒盏，易消魂、词人常性。潮欺梦浅，霜欺鬓薄，寒欺酒醒。十载飘零，更番触热，衣衫顿冷。看银涛捲雪，澄辉历乱，泻篷窗顶。
水龙吟·得竹溪洞津逆旅书
作者：高野竹隐
朝代：清
体裁：词

可能重有风流，霉痕乱涴诗衿翠。结城祠畔，我题词处，旧游都记。古木南朝，鱼龙应护，铁函心史。最一天梅雨，海昏涛吼，觉短尽、风云气。当此羁窗无睡。凭谁说、当年之事。早潮声咽，又鸡声应，市喧徐起。似此归人，未成归趣，先搓离味。算柔肠已断，临书草草，说青溪妹。
水龙吟·结城公墓下作
作者：高野竹隐
朝代：清
体裁：词

岭头一片青苍，一坯留取南朝土。大都能尔，人生忠义，来今去古。折戟沉沙，勤王两字，神呵鬼护。算东南王气，怎生消尽，剩半夜、鱼龙怒。彷佛当年战血，血淋漓、杜鹃啼诉。枫林月黑，涛声捲入，悲风恨雨。料得明朝，山头应见，阵云凝聚。是英雄未死，忠魂毅魄，趁潮来去。
水龙吟·花影词寮联句
作者：高野竹隐
朝代：清
体裁：词

底无气力韶光，牡丹庭院轻阴懒。东风不与，斜阳相惜，玉箫吹断。苔瘗花魂，叶藏莺语，新愁谁算。算匆匆百代，同为过客，难消受、春之半。如梦如尘如幻。问人间、绮情长短。销销黯黯，望中天迥，意中人远。欲往从之，烟迷芳草，王孙无伴。待教伊还唱，翻阶乐府，扯将离券。
水龙吟·题石埭词宗所藏女史绿春画兰
作者：高野竹隐
朝代：清
体裁：词

瀛风吹下仙姿，多情一派潇湘水。瑶妃佩后，灵均纫处，倩魂消矣。肠断崔徽，银钩自署，风流小字。问谁修眉谱，谁修兰谱，檀郎鬓、吴霜坠。多少楚天闲恨，又悠悠、几番秋意。算同心者，再生缘也，玉池仙史。供养斋头，温存重见，莲花博士。敢淖污泥中，香熏墨染，有湘烟翠。
水龙吟·鬓丝禅侣以此词寄示，适晚坐水亭，菰蒲梢瑟，悠然有江湖之意，遂依韵和之
作者：高野竹隐
朝代：清
体裁：词

梢梢瑟瑟菰蒲，水亭早已成秋味。黄梅送后，翠帘垂处，閒情幽意。怅怅于怀，玉人天际，梦飘风细。甚风之为物，清凉无体，才吹著、遗尘世。湖上藕花开几。最难忘、神魂梦寐。黄昏渐近，新愁来也，嗟侬身计。独自临风，徘徊延伫，更无人会。料琼楼玉宇，高寒空共，月明千里。
江城梅花引·题调筝仕女图
作者：高野竹隐
朝代：清
体裁：词

新凉细碎碧云停。是箫声。是秋声。雨过一轩梧竹有馀清。侬拟趁伊同按拍，和风露，共骖鸾，向月明。月明。月明。翠生生。细鬓倾。倚玉筝。忆也忆也，忆不到、银箭凉更。怎这清辉流艳好怀盈。惆怅羞回空帐里，香烬久，验炉烟，恨再萦。
沁园春
作者：高野竹隐
朝代：清
体裁：词

更阑酒酣，烛泪飘红，便唤奈何。定明月前身，招之即到，清光难捉，盈于偏多。仆本恨人，卿真才子，何以贻之十斛螺。低按罢，把乡音私语，怜煞犹讹。秋波。添注银河。怕连起红墙更隔他。尽风流自慎，一颦一笑，文章借重，而哭而歌。敢是崔徽，红签小字，忍共个侬怀刺磨。还不道，有新愁著漠，旧恨蹉跎。
沁园春
作者：高野竹隐
朝代：清
体裁：词

陈髯替身，森髯小身，填词乃工。托竹山乡里，竹垞称汝，飞扬青兕，竹屋论同。共拍红牙，闲分绣壤，赘我朱陈村落中。茶烟侧，飏丝丝鬓绿，个个豆红。西湖一别匆匆。记如雪杨花洒客鸿。料故人无恙，三春行乐，恨人有事，终日书空。茉莉园里，探环来未，早诞佳儿授国风。吾行听，听丹山雏凤，春满房栊。
沁园春
作者：高野竹隐
朝代：清
体裁：词

鸲之鹆之，眼忽模糊，蟾蜍泪流。早少年磨尽，几多间气，中年渐近，只剩閒愁。今夜何其，青春几许，醉把花枝狂不休。刚肠断，有柔肠萦惹，绕指吴钩。百年人事悠悠。记江水一言盟白鸥。正愁如儿女，眼前贫长，人须好梦，怀里偷投。春倘多情，不应如此，撩乱杨花吹满楼。今而后，可飞扬跋扈，能似前游。
沁园春·《风雅遗音》题词
作者：高野竹隐
朝代：清
体裁：词

汝是谁欤，谈天衍欤，炙輠髡欤。看谑翠嘲红，婿乡多丽，丛风残雅，酒国为逋。题艳个侬，赋论臣里，绮丽开刊诸体俱。论遗响，被斯文未丧，一例卢胡。鬓丝禅榻全枯。岂复要荒伧赞语乎。试端冕听之，无非古乐，色空如是，做出今吾。芜国花庭，琼枝璧月，入手皆成一串珠。痴于我，有红楼传唱，媚矣三姝。
沁园春·一夜酒酣，触绪茫茫，自题词稿，并寄秋波、鬓丝两禅侣索和
作者：高野竹隐
朝代：清
体裁：词

对此苍茫，忽而酒酣，漫敲唾壶。记依依恋阙，病频扶掖，迟迟去国，贫逼长驱。嗟汝虫耶，可怜辛苦，呕尽秋心如此乎。盈行箧，伴说诗宾主，听雨江湖。鬑鬑看长新须。是三十填词辛与苏。尽文章避版，较多生气，风骚有旨，不事形摹。身计堪惭，春秋可惜，这里由来几壮夫。功名懒，算知音者少，知己全无。
洞仙歌·香囊
作者：高野竹隐
朝代：清
体裁：词

捉来香漾，赌迷藏谁手。一脉熏醒夜窗酒。问温馨、缘底得许轻盈，绒零乱，娇碧甜红唾就。同心工绾结，解佩灯前，揉碎花枝斗繁绣。有占香好梦，题叶芳缘，记分布、消寒归后。和末丽、风轮助销魂，乍搦处将消，放他还又。
满庭芳
作者：高野竹隐
朝代：清
体裁：词

修竹千竿，苍松数干，隔花别是清幽。鹤巢高倚，认我啸边楼。不道花寒鹤瘦，想今夜、梦悉风流。关心但、神清魄濯，不许说罗浮。孤舟。如待我，山移水底，星带枝头。叹白云更懒，明月孤修。纵有春风自到，空山里、冰雪谁俦。还何似、西岩雪沁，渔梦冷香兜。
满江红 其一 市川团太郎将赴新宫演儿岛高德事，乞予赠词。新宫，纪州地名
作者：高野竹隐
朝代：清
体裁：词

底物圆颅，敢杜撰、南朝稗史。五百岁、谁图优孟，衣冠崛起。认假作真如梦幻，郢书燕说关忠义。惹新宫、几个旧遗民，声声泪。空中架，心中事。尽冷骂，闲风刺。控天阍自诉，臣蠡未死。毅魄英灵犹彷佛，花开时节人人记。忝名公、捐捧护遗踪，前言戏。
满江红 其一 遣闷
作者：高野竹隐
朝代：清
体裁：词

滚滚长江，流不尽、乾坤日夜。秋更老、萧萧落木，西风如洒。决眦山河入飞雁，挥弦和者从来寡。谢江湖、对酒论兵人，应休罢。徒慷慨，乍叱咤。龙虎变，风云化。笑纷纷作事，尘埃野马。大抵称为时杰者，临风一睨皆堪骂。试渔阳、节拍第三挝，声声下。
满江红 其二 市川团太郎将赴新宫演儿岛高德事，乞予赠词。新宫，纪州地名
作者：高野竹隐
朝代：清
体裁：词

当日偏师，输尔拥、金钗十二。登场想、时艰蒿目，义声初起。博得诸公齐痛哭，杀身只供人游戏。忆纲常、原要若尔人，钟元气。谁抹杀，伤心史。自演了，伤心事。算斯人不有，有唯忠义。马革元来俱草木，豹皮犹且留天地。把精忠、馀烈扮来看，谈何易。
满江红 其二 遣闷
作者：高野竹隐
朝代：清
体裁：词

呼吸商声，和托出、新词数阕。试掷地、情之至者，有如金铁。难得有心人一读，悲哉如意壶敲裂。为乾坤、一泄不平鸣，声声热。谁把酒，嘲风月。独拔剑，吞冰雪。且沧浪濯足，灵山晞发。处世都悲燕筑破，失时一似吴钩缺。笑从来、空付古狂生，多心血。
满江红·自题看剑引杯小照
作者：高野竹隐
朝代：清
体裁：词

山碧河黄，使千古、英雄难活。是一片、从天忠义，铸成心铁。留得人间遗爱物，声名敢没沙场骨。想军门、提出倚青天，三军别。苔花散，心花灭。成败恨，应难说。向高台击筑，满衿清血。酒热为君撑起看，寒光三尺肠如雪。甚奸雄、魂死一灯前，冤声蔑。
点绛唇·湖上夜归
作者：高野竹隐
朝代：清
体裁：词

向夜凉云，一重重、覆眠鸥鹭。不吹成雨。留向湖心住。便是荷花，花气分半渚。风来处。叶鸣悽楚。可是秋声赋。
燕山亭·重怀森槐南在香山
作者：高野竹隐
朝代：清
体裁：词

豆雨初晴，竹屋一灯，悄地怀人而坐。明月半庭，白露横空，新雁几声啼过。树杪凉生，仿佛见、银云低堕。仙朵。有粉桂娟筠，翠捎香妥。大谢小谢风流，想屐滑苔蹊，筇扶路左。斜拥翠鬟，笑写乌丝，仙姝练裙风亸。伫月听松，尽旬日、淹留也可。高卧。闲谱入、天箫有我。
琐窗寒·红叶
作者：高野竹隐
朝代：清
体裁：词

可有花情，更无花分，逗秋滋味。寒鸦早觑，画里独归渔父。傍溪桥、经霜未乾，一帆虚映遥移去。剩晚来倒蘸，吴波生冷，洗红凝聚。无语。空延伫。怕一晌西风，顿成悽楚。题红拣取，又想美人迟暮。更魂归、青枫已空，女萝山鬼何处所。到浓时、早被斜阳，淡了苍苔路。
瑶华慢·元日坐雪
作者：高野竹隐
朝代：清
体裁：词

冷淘松翠，偷沁橙红，洒门符新换。天街呈瑞，听宝马嘶起，香衾难恋。玉龙起舞，掣银烛、寒辉淩乱。谁似我、坐隐熏笼，婪尾闲看春鬋。上林柳误莺迁，便梅报先春，应准驴券。糊窗几日，记草草、逋祭旧诗留见。更休笙炙，怕惹起、梨花新怨。待灞桥、日暮归来，为问去年人面。
百字令
作者：高野竹隐
朝代：清
体裁：词

古今如此，骂文人游戏，何关经国。或者沙中如杂铁，锻炼未成剑戟。策奏天人，记陈灾异，抵死无人惜。窥园种菜，惊云民有斯色。经济岂忍私图，萧条环堵，米乞斜阳寂。仰问青天天曰咄，汝罔男儿罪极。行乐为佳，及时休误，笑会湖中笛。临流濯足，沧浪渔父舷击。
百字令
作者：高野竹隐
朝代：清
体裁：词

壶中摇曳，想梁鸿夫妇，尚存高躅。更欲修箫招白石，为选临流烟竹。久矣清音，寂然山水，谁肯仙游续。风流千古，水云一衲同宿。高寒何似梅花，鸥衣同白，迎我怜幽独。舟向拙翁泊处放，冷惹一灯岩屋。一籁沉空，万花撑月，凝聚波心绿。几生休问，前身照遍香谷。
百字令
作者：高野竹隐
朝代：清
体裁：词

燕居而坐，甚才人东洛，美人南国。用世之心犹未已，膂力颇能弓戟。往古来今，功名两字，天为吾人惜。抛来作达，渡江聊复春色。且看百戏鱼龙，红灯闹热，旋复归空寂。廿六年华尘与土，对此苍茫之极。花鸟关心，江湖侧耳，遥听高楼笛。咆咆相倚，红牙可取而击。
百字令
作者：高野竹隐
朝代：清
体裁：词

男儿虫也，算死忧何益，茫茫家国。凭庑东西存壁耳，道胜朱门画戟。鲁国诸生，不知时务，著述谁怜惜。叔孙礼乐，太平更为生色。遗老更有申毛，当时何在，亦定应萧寂。古木苍烟辕固里，千载道无穷极。仆素家贫，汉书挂角，哀裂归牛笛。公孙希世，路旁竹作鞭击。
百字令
作者：高野竹隐
朝代：清
体裁：词

酒酣而往，敢三分割据，曹刘三国。天下英雄君与我，谁管沉沙折戟。破帽青衫，长安大道，落拓何人惜。悲歌半夜，苍茫如墨天色。恍然而醒灯前，翻然而悟，顿觉心缘寂。凭藉陈编镇奇气，易传玄经无极。欲慰穷途，除非豪客，吹裂龟兹笛。珊瑚碎也，请君一再休击。
百字令
作者：高野竹隐
朝代：清
体裁：词

长安岁暮，算青灯竹屋，词人观国。似水冷街犹署土，肯向文场拓戟。萧寺为邻，旗亭赊酒，佛意钱怜惜。尽君分领，鹔鹴典后寒色。若乃说到英雄，古今成败，何似神廷寂。我曰不然君曰否，上下之间论极。旁有佳人，郎君倦矣，笑擪临风笛。更谁慷慨，西台如意堪击。
百字令 其一 代柬酬森川竹蹊即题其《得閒集》
作者：高野竹隐
朝代：清
体裁：词

故人顿首，谨报书、花影填词之客。此日为君遥上寿，展放云笺五色。其寿维何，不生不灭，太极原无极。即如梨枣，灾而自寿何益。看君一卷乌丝，偷声减字，夺得花间席。直是抒君胸臆语，都入个侬胸臆。传唱江南，井华汲处，佳句人人识。有钱唯买，名姝美酒香墨。
百字令 其二 代柬酬森川竹蹊即题其《得閒集》
作者：高野竹隐
朝代：清
体裁：词

狂欤甚矣，把长歌代哭，短歌当泣。悔不转生花月国，却又珊珊骨立。一气呵成，而端交集，合拍嗟难及。陆离光采，公然夺我颜色。君何不藏名山，而叨见示，得不苍茫极。聚散浮生原似梦，说与痴人无益。我性君情，太都相似，咄咄壶堪击。相逢何日，如今尽许相忆。
百字令·槐南词宗见示此调六阕，依韵如数酬之，并付拍正。亦只藉君杯酒，浇我磊块，不知合节否
作者：高野竹隐
朝代：清
体裁：词

穷途行脚，憩人天一丈，清凉之国。何物诗魔无恐怖，四方宝幢如戟。示我新词，三更诵罢，咄咄堪嗟惜。冥心相印，照余古道颜色。更承韵写乌丝，香添红袖，破我禅心寂。似此风流新活计，背道无聊之极。德曜案前，梁鸿庑下，只管吹双笛。鬘华庵里，那须挝鼓三击。
祝英台近·咏蜡梅
作者：高野竹隐
朝代：清
体裁：词

甚消凝，酥晕浅，错认小山侣。磬口羞开，芳讯陇头暮。尤怜不恣风流，檀心玉映，梦犹怯、三更啼羽。蜡丸附。惜伊消尽黄昏，相逢道装误。未入春风，玉笛不须妒。曲尘空漾帘钩，额妆消歇，怅烟月、故宫苔路。
秋色横空·次韵酬鬓丝禅侣重阳见怀
作者：高野竹隐
朝代：清
体裁：词

霜净长空。是秋无边际，云限江东。神京迤逦原非迥，如今伴此阆风。关河外，落日中。见久立枫衣未褪红。待写江涵雁影，渲染差浓。阳久偏将恨重。纵菊觞萸佩，得与君同。牛山自古多沾臆，放怀一醉无从。安排去，穷与通。怎左手教闲右手空。早绝唱传来，已叶黄钟。
菩萨蛮
作者：高野竹隐
朝代：清
体裁：词

画帘乍卷寒如水。白牙箫把红楼倚。半臂笑还郎。独潜归洞房。待郎来一觑。衣桁藏灯去。月影不离花。花眠月也斜。
虞美人·立春后三日夜雨
作者：高野竹隐
朝代：清
体裁：词

绸衾梦底池塘好。芳草生多少。一春帘箔受东风。作使轻寒嫩暖绮楼中。十年来听江湖雨。只有愁无数。玉梅花上笛声吹。一片西飞一片更东飞。
蝶恋花·早春夜雨
作者：高野竹隐
朝代：清
体裁：词

密剔灯花寒若许。簌簌疏帘，护下东风暮。赚听小楼今夜雨。催花一向愁无绪。百结丁香他自苦。沁入春心，开也明朝数。髹屐水生挑菜渚。未应莺骂佳期误。
行香子·元旦试笔
作者：高野竹隐
朝代：清
体裁：词

曲影吹尘。微漾清晨。想蓬莱、瑞气缤纷。从头喜见，事事逢春。最泛春醪，说春饼，对春人。说与东君。有个闲身。要吹嘘、酝酿精神。太平兴国，气象都新。看彩云中，山献寿，祝皇仁。
西子妆·中秋后二夕，泛舟于莺江，秋声颤树，凉蟾著水，倚棹四顾，有遗世独立之慨，乃依梦窗自度腔歌之
作者：高野竹隐
朝代：清
体裁：词

笛细逋风，籁虚生水，一片清光分付。白蘋花外秋将近，向西风、拟寻烟语。早飘秋句。顾身在、蓬壶常住。底江山，是洪荒剩局，渔樵闲觑。空回顾。明月千年，秋更无今古。只嫌身迹太孤清，击空明、乘风而去。前身认取。已吹入、泠然琴趣。渐潮平两岸，钟沉万树。
西江月·其一
作者：高野竹隐
朝代：清
体裁：词

指看初三月子，待奴十五盈盈。阳台云雨几曾成。只趁敧帘薄暝。频处司空笑问，不知底事干卿。才人弥勒愿同生。肯赎佳人薄命。
西江月·其二
作者：高野竹隐
朝代：清
体裁：词

恁便连呼你你，从来一个卿卿。佯羞不敢釂深觥。料得新寒旧病。百样猜量不到，只因一味多情。避人无奈月分明。留下心头重省。
贺新凉 其一 依槐南词宗见赠韵奉酬兼寄怀石埭前辈
作者：高野竹隐
朝代：清
体裁：词

毋是销魂否。记匆匆、留书而别，暮春时候。便道暂离而已矣，那更西来马首。笛入破、谁家杨柳。霉点衫痕消受了，对河声岳色盈尊酒。与谁共，吟成后。随身愁病发萁豆。几沉吟、小人有母，倚闾望久。近日沈郎憔悴也，较换离愁同旧。才免山林腾笑又。惭愧缄题不尽意，见于辞、一片深情有。算同调，无多友。
贺新凉 其二 依槐南词宗见赠韵奉酬兼寄怀石埭前辈
作者：高野竹隐
朝代：清
体裁：词

一事关心者。似悬旌、摇摇遥向，小湖吟社。还想鬘华开丈室，一十三行写罢。旖旎处、淩波如画。得意移将画眉笔，是仙郎、妙句和成寡。为文苑，添佳话。寄来深感白司马。古梁州、慈恩寺里，凄凉泣下。感梦他时应续记，记个莺春雁夜。更同醉、荷香满榭。料又梦楼劳别梦，愿殷勤、为道相思也。待秋水，蒲帆挂。
醉落魄·赠山本鸳梁即索刻小印
作者：高野竹隐
朝代：清
体裁：词

珊瑚霏屑。微将花乳轻轻拨。工夫费得还痴绝。怯把词人，雕尽幽虫咽。春蚓秋蛇争一发。谁能见出风骚骨。虫鱼尔雅君家物。刻画吴侬，留取些心血。
金缕曲 其一 森川竹溪来伊势，同人因集花月楼，分「清明多少春人至」为韵。余得「至」字，赋此解以似，兼以红豆，并贻槐南
作者：高野竹隐
朝代：清
体裁：词

休问平生事。记年时、一箫吹遍，古之吴市。芳草愁生三月后，恰似桃花春水。不流去、者番偏腻。难得连宵同按曲，又清明、多少春人至。暂相共，赌春醉。故人年少真才子。早题笺、新词寄我，可怜宵里。莲岳云开初觌面，吟共冷清清地。且领略、花间清气。同向填词图里住，算飞扬跋扈如今几。大石调，重拈起。
金缕曲 其二 森川竹溪来伊势，同人因集花月楼，分「清明多少春人至」为韵。余得「至」字，赋此解以似，兼以红豆，并贻槐南
作者：高野竹隐
朝代：清
体裁：词

忙问关心事。问长安、旧时词伴，近时何似。识字无多还忧患，恁地飘零之至。不过识、相思两字。谩数怀中相思子，早商量、抛处从伊记。记多少，眼儿媚。方偿一券相思矣。便还君、相思也可，摧烧也未。携到曼华禅室里，要赚秋波一盻。那一个、相思滋味。只毋相忘当年约，怕相思、一段成憔悴。算此物，几人替。
金缕曲·黄梅雨断，清景怡然。泛舟小泊于鸥矶鹭渚之间，有解于怀，为歌此阕
作者：高野竹隐
朝代：清
体裁：词

一片斜阳里。仅舟离、垂杨古岸，已遗人世。瘦白一鸥前导我，旧日盟寻绿水。稳称个、渔樵活计。铁网珊瑚何日下，只长竿、时拂沧波底。寄高兴，当如是。当年可有芦中士。试一曲、挐音徐觅，伊人不死。怀抱古来抛得处，都系者边幽邃。也不许、一尘飞至。容与去寻烟际语，早菰蒲、向晚成秋味。凉露洗，冷萤尾。
长相思·封月濑梅花赠鬓丝禅侣媵以此调
作者：高野竹隐
朝代：清
体裁：词

忆佳期。负佳期。远道那禁一片飞。替侬千万思。花迷离。梦迷离。风约空香月荡之。平分可到伊。
长相思·次韵酬竹溪见寄
作者：高野竹隐
朝代：清
体裁：词

拨藓逢泉，扫云坐石，斜阳渐遍冈峦。晴岚蜕月，飞雾通香，人间无此高寒。鹤语寻烟。自韩家凿空，十五仙寰。鸡犬未升天。待林逋、迁眷来怜。有花绣文心，蜡堆诗味，缪教铁研流传。红兰空萎谢，认留题、犹剩婵娟。旧梦愁牵。独自把、新词绻缠。问修箫、谁同按谱，绮寮月底花前。
青门饮·花月楼赠校书十七儿
作者：高野竹隐
朝代：清
体裁：词

盈固难持，损还招满，小家碧玉，任教呼妹。覆射酣嬉，纵横重复，一笑书成卐字。端耐黄昏过，正仙娥、徐徐来矣。芳华易谢，婵娟好在，红签名记。一醉香肩暂比。蓦浓麝微熏，梅花略似。歌催春雨，愁满湔裙春水。步屟来花底，问春衣、瘦能胜未。而今而后，相思分付，花天月地。
风流子
作者：高野竹隐
朝代：清
体裁：词

春来沈郎懒，将闲恨、噀向碧窗纱。记憨态偏多，香簪茉莉，风流独赏，门掩枇杷。题新句、怕羞卿未解，醉我写还斜。辄因薄命，闲伤柳絮，惟描瘦影，那是梅花。钟情易成病，多愁不辞醉，颊晕红霞。那更入怀蟢子，吉谶都差。怕吐烟猊睨，缄情犹怯，护花铃动，私语偏遮。千万寄伊珍重，锦瑟年华。
飞雪满群山
作者：高野竹隐
朝代：清
体裁：词

冻合群山，平铺荒野，寒辉一片相逢。夕阳偏亮，遥空递冱，未消鸟外孤烟。岁寒人事急，马橇驶、铃声那边。故园书杳，穷阴满壑，愁绝眼空穿。愁减尽、年时诗酒兴，听小窗风雨，灯火残年。砚香微炙，炉熏深护，放教冷月孤圆。玉梅应未许，梦消息、关河万千。那知消瘦，荒寒纸帐空醉眠。
高阳台
作者：高野竹隐
朝代：清
体裁：词

纵是红墙，即非银汉，可无凿空乘槎。负负心儿，莺期燕约偏差。花枝已遣东风管，怕东风、暗减芳华。尽无言，泪满罗衿，闲弄琵琶。同心持赠春兰照，共怀中刺字，漫灭堪嗟。究竟飘零，宁同伊到天涯。风情鬟小偏无味，尽斜阳、去恋桃花。把相思，留待他时，寻到伊家。
高阳台·舟自七里濑至厚田
作者：高野竹隐
朝代：清
体裁：词

渔火长芦，昏钟古岸，关河何似愁长。十里蘋花，镜中缭绕山光。澄烟织暝愁难散，滴孤篷、昨夜深凉。倦征途，人怪山闲，山笑人忙。船头笑岸临风帻，问孤舟宽窄，可棹苍茫。我欲归仙，飘然吹到蓬阆。归来游戏人间住，算吹箫、载酒何妨。更灯前，莫看吴钩，化作柔肠。
鹊桥仙·戏赠歌儿达摩
作者：高野竹隐
朝代：清
体裁：词

閒愁面壁，新歌画壁，壁外钏声参未。银花颤颤按银筝，传一脉、西来俊意。卿言不识，侬言不识，最苦这般滋味。提鞋伦起要人扶，留一只、他时为志。
中宿峡
作者：高銮
朝代：清

短艇惊涛里，阴森怆客魂。悬崖疑欲坠，逆溜势如奔。峡暝天无色，云深日易昏。从来多险地，何止说龙门。
夜起
作者：高銮
朝代：清

客榻生寒梦屡惊，披衣起坐度残更。朦朦星月僧窗下，听尽天街走马声。
散步
作者：高銮
朝代：清

散步出郊坰，晴光遍野汀。柳连堤草绿，山逼海天青。日落渔歌起，潮生水气腥。欲沽江岸酒，蛮语不堪听。
河间晚宿
作者：高銮
朝代：清

客子停车已二更，照愁孤月迥临城。漫言此夜凄情甚，才是离家第一程。
送贡三弟北还
作者：高銮
朝代：清

草绿珠江上，青青柳万枝。那堪愁病日，又值别离时。雨气生遥浦，花香入酒卮。赠君乏长物，珍重数篇诗。
陪禊亭夫子登镇海楼即事次支亭韵
作者：高銮
朝代：清

黯黯离愁已数秋，相逢岭表复陪游。时当美景思豪饮，人在他乡爱倚楼。海燕来时天正好，沙鸥飞处雨初收。黄橙紫蟹聊堪醉，作赋应题最上头。
题杨生壁
作者：高鐈
朝代：清

溪山无俗情，云梦深昏晓。归访素心人，路闇光已杳。看烟投一林，霜满孤村小。镫火夜方静，清言佐佳醥。淡月影沈沈，衡宇幽花绕。
同人卢舍庵纳凉作
作者：高锡恩
朝代：清

才看荷花绕郭开，又寻禅室足徘徊。楼前老树拿云入，帘外鸣蝉噪雨来。残暑堕湖看沸水，断霞拥塔欲成台。清谈未许徐陵至，呼吸山光任举杯。
西湖打冰词用梅村韵同宾梅作
作者：高锡恩
朝代：清

北风凛冽寒侵骨，冻合明湖冰半尺。况复漫空吹柳絮，千山飞鸟藏无迹。今朝雪霁同云开，唤舟渐有游人来。银桥横锁不可进，篙师奋勇呼若雷。高擎巨梃露两肘，渐见层冰缺湖口。汹如金铁相挈撞。未识水仙震惊否。兔起鹘落势不平，手挥白雨力匪轻。豁然恍似城郭破，但见利锷如椎成。舟行顺势倍曲折，船头又阻重冰白。急呼舟子更持槌，如巨岳崩如帛裂。岸边冰坚类石横，千杵不动仍硁硁。严威冷冱有若此，慨然念彼号寒声。遥看老梅正僵卧，登岸还寻酒家坐。却忆重光大雪年，人著芒鞋踏冰过。
隽生招同曹葛氏也是园观荷复至一粟庵小憩
作者：高锡恩
朝代：清

沪上少竹石，亭榭亦罕遇。芙渠更稀植，美人徒遥慕。小阮招我游，云有境堪赴。乔家园最佳，草径同缓步。入门果奥旷，红栏半凝露。飞桥跨长空，旁折极幽趣。芳池窈以清，有唾不敢吐。灼灼红衣明，田田翠盖护。风来时偏反，微香静中度。如临濯锦江，疑入浣沙路。映日色逾鲜，出波颜独嫭。吴姬比应羞，越女看先妒。留连不忍归，临去复回顾。惜无荡桨舟，泊向花间住。钟鱼出林杪，一庵洵幽独。城市得山林，身疑入涧谷。门围枳棘篱，树老头已秃。殿古绕香烟，梵呗声相续。水阁来清风，四面波影绿。田畴如画枰，浪纹如织縠。红日不到处，白鸟时自浴。坐久觉凉多，蕉扇不须握。物我可两忘，寂然心自足。何日借绳床，桑下来三宿。
隽生招同曹葛氏也是园观荷复至一粟庵小憩·其一
作者：高锡恩
朝代：清

沪上少竹石，亭榭亦罕遇。芙渠更稀植，美人徒遥慕。小阮招我游，云有境堪赴。乔家园最佳，草径同缓步。入门果奥旷，红栏半凝露。飞桥跨长空，旁折极幽趣。芳池窈以清，有唾不敢吐。灼灼红衣明，田田翠盖护。风来时偏反，微香静中度。如临濯锦江，疑入浣沙路。映日色逾鲜，出波颜独嫭。吴姬比应羞，越女看先妒。留连不忍归，临去复回顾。惜无荡桨舟，泊向花间住。
隽生招同曹葛氏也是园观荷复至一粟庵小憩·其二
作者：高锡恩
朝代：清

钟鱼出林杪，一庵洵幽独。城市得山林，身疑入涧谷。门围枳棘篱，树老头已秃。殿古绕香烟，梵呗声相续。水阁来清风，四面波影绿。田畴如画枰，浪纹如织縠。红日不到处，白鸟时自浴。坐久觉凉多，蕉扇不须握。物我可两忘，寂然心自足。何日借绳床，桑下来三宿。
出都宿长兴店作
作者：高锡蕃
朝代：清

燕山凭眺几登楼，跌宕名场可自由。千里津梁疲远道，残年风雪逼征裘。升沈人海谁能悟，寂寞乡关我欲愁。数到下弦弓挂月，不须惆怅大刀头。
麻葛达刺佛像歌
作者：高锡蕃
朝代：清

蝙蝠掠殿松撑门，忉利天中容彼髡。美人占易寇非婚，狒狒来食狼则吞。具此观河皱面痕，空花直斩优昙根。我来访古悲至元，西僧蛊恶方策存。演揲儿法旋乾坤，兴于其祖亡其孙。有尸犹当磔之樠，莲幢膜拜谁为恩。飞来峰巅佛像蹲，杨连罪亦难具论。可怜六陵风雨昏，明月不照珠襦魂。
梦中天府联
作者：高镜波
朝代：清
体裁：联

少置半亩良田，儿女孙曹，何妨先遗均不足；多做一分好事，亲朋民物，皆沾盛德感难名。
挽吴可读联
作者：高长绅
朝代：清
体裁：联

缔交四十年，忽云一面缘悭，促膝谈心思老友；握别廿三日，讵料千秋论定，成仁取义痛孤臣。
史梦兰继室田太夫人九十大寿
作者：高阅仙
朝代：清
体裁：联

唯乙卯正月，寿母作颂；其子孙万年，来世永昌。
钟琴侠过访不值次答
作者：高阳
朝代：清
体裁：五言律诗

僻地人还朴，探林户自收。飞英无避酒，冒雪有回舟。水曲游鱼静，沙平浴鹭稠。东山吾自望，隐隐唱梁州。
初至居庸
作者：高顺贞
朝代：清

天险何年辟翠螺，銮舆想见昔经过。山连上谷秋声壮，地近卢龙朔气多。曲涧成群嘶牧马，危岩作阵走明驼。时清不用防边戍，裕国长输例税科。
昌黎道中柬外·其一
作者：高顺贞
朝代：清

极目郊原阔，篮舆趁晓行。远山环郭峙，古木抱村生。海气连云润，沙田积雨平。无材惭佐治，入境畏官声。
昌黎道中柬外·其二
作者：高顺贞
朝代：清

邑属韩公后，遗型万代观。士敦文定富，民朴政宜宽。地势雄堪镇，岚光秀可餐。高风与形胜，瞻仰藉微官。万井人烟集，相看等一家。察情周疾苦，问俗到桑麻。吾道诚能尽，民生自有涯。蒲鞭虽示辱，黎庶莫轻加。折狱须仁术，如山案定时。是非容己判，得失有天知。此俸能无愧，斯民未可欺。愿君常懔念，止水寸心期。
晨起
作者：高顺贞
朝代：清

晨起慵临镜，开窗曙色微。梦随啼鸟散，愁逐落花飞。时节看频换，行人尚未归。遥怜驿路柳，霏絮点征衣。
集字联
作者：高颂禾
朝代：清
体裁：联

不止泉明酒；闲临米老山。
集字联
作者：高颂禾
朝代：清
体裁：联

与礼同节，与乐同和；以义为根，以仁为本。
集字联
作者：高颂禾
朝代：清
体裁：联

二分明月户；万里白云乡。
集字联
作者：高颂禾
朝代：清
体裁：联

云白风清际；廉泉让水间。
集字联
作者：高颂禾
朝代：清
体裁：联

云阶月地幽人室；水远山高隐士居。
集字联
作者：高颂禾
朝代：清
体裁：联

仁孝本诸性；礼义根于心。
集字联
作者：高颂禾
朝代：清
体裁：联

仁孝齐家，廉明报国；和平处世，礼义立身。
集字联
作者：高颂禾
朝代：清
体裁：联

典重商周，鼎追秦汉；贤齐广受，屋并机云。
集字联
作者：高颂禾
朝代：清
体裁：联

凉意水云际；高怀山谷间。
集字联
作者：高颂禾
朝代：清
体裁：联

列纪陈纲，是王者政；安仁布义，与圣人居。
集字联
作者：高颂禾
朝代：清
体裁：联

勋盖南阳，文综西蜀；辞雄子建，赋拟相如。
集字联
作者：高颂禾
朝代：清
体裁：联

和风君子德；时雨圣人怀。
集字联
作者：高颂禾
朝代：清
体裁：联

子孝孙贤，至乐无极；时和岁有，百谷乃登。
集字联
作者：高颂禾
朝代：清
体裁：联

幽怀在泉石；好景足风云。
集字联
作者：高颂禾
朝代：清
体裁：联

敦仁秉德，并受其福；修礼陈义，乃获有年。
集字联
作者：高颂禾
朝代：清
体裁：联

月下三升酒；风前万里山。
集字联
作者：高颂禾
朝代：清
体裁：联

残阳远水南朝寺；月白风清北郭山。
集字联
作者：高颂禾
朝代：清
体裁：联

泉流云际月；风动雨中山。
集字联
作者：高颂禾
朝代：清
体裁：联

清风明月有其乐；嘉辰美景置诸怀。
集字联
作者：高颂禾
朝代：清
体裁：联

让水廉泉高士屋；礼门仁里圣人居。
乞借春阴护海棠十二韵
作者：高飞翰
朝代：清
体裁：五言排律

海棠开欲遍，三月正春阴。为护芬芳色，因存乞借心。红云凝酒重，锦障倚栏深。似此妍花族，何堪皎日侵。会逢苔砌玉，笼贮屋镶金。既愿当呼友，犹期稍布霖。卷帘看不厌，烧烛照谁禁。卫或披鸡翼，传还到鹊音。总须天爱养，奚止雾遮临。蜀种分于昔，唐妆说至今。莫令娇迟睡，相对乐同斟。著意东皇景，嬉游赴上林。
听雨
作者：高飞翰
朝代：清
体裁：七言律诗

讵料明朝花卖杏，小楼曾听雨绵绵。涧流础角先期见，声到帘须此候传。孤馆几回惊旅梦，空江一夜送归船。更乘风势飘来疾，滴沥分明在耳边。
柳眼
作者：高飞翰
朝代：清
体裁：七言律诗

细柳垂条舞不停，分明翠眼逗珑玲。舒当晓日神偏爽，立向东风睡已醒。灞岸微窥诗有兴，玉楼遥睇画成形。春来多少游攀客，目送依依到处青。
白荷二首·其一
作者：高飞翰
朝代：清
体裁：七言绝句

亭亭静植几枝莲，绚烂终输雅淡先。恰好素心人晤对，数来晨夕悟真诠。
白荷二首·其二
作者：高飞翰
朝代：清
体裁：七言绝句

不雕不琢璞真全，抱负原无别样妍。借问爱莲周茂叔，此花何似玉堂仙。
麦浪
作者：高飞翰
朝代：清
体裁：七言律诗

郊原麦气正初盈，万顷吹来浪未平。细卷讵因春水溢，遥翻还逐午风生。潮痕隐映蓑痕淡，涨影频浮笠影清。一片流青斜似织，漪漪无碍老农耕。
彭玉麟祠联
作者：高鹏年
朝代：清
体裁：联

南岳西泠，大地茅庐两个；吴头楚尾，中流砥柱一人。
挽彭玉麟联
作者：高鹏年
朝代：清
体裁：联

房杜勋业，文中子与有光荣，公尤戡定功臣，乾坤正气，忠孝完人，艳说寒门桃李种；湖山玩游，名下士类蒙识拔，我更叨居世谊，青眼幸邀，白头感逝，怆怀旧雨柳花天。
南乡子·戊申秋隽喜晤故人
作者：高鹗
朝代：清

甘露洒瑶池，洗出新妆换旧姿。今日方教花并蒂，迟迟，终是莲台大士慈。明月照相思，也得姮娥念我痴。同到花前携手拜，孜孜，谢了杨枝谢桂枝。
苏幕遮·送春
作者：高鹗
朝代：清
体裁：词

日烘晴，风弄晓，芍药荼醾，是处撄怀抱。倦枕深杯消不了，人惜残春，我道春归好。絮从抛，莺任老，拼作无情，不为多情恼。日影渐斜人悄悄，凭暖栏杆，目断游丝袅。
赏海棠花妖诗
作者：高鹗
朝代：清

海棠何事忽摧隤？今日繁花为底开？应是北堂增寿考，一阳旋复占先梅。
金缕曲·春梦年来惯
作者：高鹗
朝代：清

不见畹君三年矣，戊申秋隽，把晤灯前，浑疑梦幻，归来欲作数语，辄怔忡而止。十月旬日，灯下独酌，忍酸制此，不复计工拙也。春梦年来惯。问卿卿，今宵可是，故人亲见？试剪银灯携素手，细认梅花妆面。料此夕、罗浮非幻。一部相思难说起，尽低鬟，默坐空长叹。追往事，寸肠断！尊前强自柔情按。道从今，新欢有日，旧盟须践。欲笑欲歌还欲哭，刚喜翻悲又怨。把未死、蚕丝牵恋。那更眼波留得往，一双双，泪滴珍珠串。愁万斛，怎抛判？
青玉案·丝丝香篆浓于雾
作者：高鹗
朝代：清
体裁：词

丝丝香篆浓于雾，织就绿阴红雨。乳燕飞来傍莲幕，杨花欲雪，梨云如梦，又是清明暮。屏山遮断相思路，子规啼到无声处。鳞瞑羽迷谁与诉。好段东风，好轮明月，尽教封侯误。
偶书
作者：高鼎
朝代：清

高楼人去碧天长，点点帆迎落日黄。敢冀舟中逢谢尚，漫劳市上识韩康。丧家毕竟非秦赘，悯世何曾是楚狂。二十年来尤守拙，白云沧海总茫茫。
怀李啸云
作者：高鼎
朝代：清

吴苑文章客，余溪落拓身。一生惟爱酒，万语不言贫。依隐常安拙，相交只率真。记从分短袂，又度两重春。
早行
作者：高鼎
朝代：清

一叶西风里，催程曙色微。水流残梦急，帆带落星飞。宿鸟未离树，寒潮欲上矶。江湖无远近，莫问几时归。
村居
作者：高鼎
朝代：清
体裁：诗

草长莺飞二月天，拂堤杨柳醉春烟。儿童散学归来早，忙趁东风放纸鸢。
秋宵怀湖上
作者：高鼎
朝代：清

萧疏树影过西墙，残月溶溶到草堂。秋景最清尤在夜，客居虽好总怀乡。延青水榭吟诗舫，饮渌山庄斗酒场。一自孙卢蹂躏后，悲风燐火啸枯杨。
虚堂
作者：高鼎
朝代：清

虚堂独自掩疏棂，久客天涯醉亦醒。廿载江湖双眼白，五更风雨一镫青。艰危已觉尘心淡，魂梦犹惊战血腥。祇为深恩酬未得，琴书何暇叹飘零。
晓行
作者：高龄
朝代：清

旅舍寒衾拥寂寥，无端一梦到渔樵。醒来仍是风尘客，残月清霜过野桥。
败蕉
作者：高龄
朝代：清

画图曾见雪中蕉，何事秋深尔便凋。应与愁人同一处，隔窗频度可怜宵。
重九前一日江头夜泊
作者：高龄
朝代：清

萧散楼船客，烟波送夕曛。江声喧静夜，旅况冷孤云。好句愁中得，疏钟梦后闻。龙山朝可望，吾独愧参军。
古意
作者：髡残
朝代：清

瘗琴峨嵋巅，知音何寥寥！埋骨易水旁，侠士魂难招。物性不可违，岂必漆与胶。常恨士不遇，白首空萧骚。
怨歌
作者：髡残
朝代：清

春风吹绿草，草绿伤人心。残花落便落，琐碎沾衣襟。寒食清明前，开门不敢觑。虽非桃李花，正是伤心处。
怨歌·其一
作者：髡残
朝代：清

春风吹绿草，草绿伤人心。残花落便落，琐碎沾衣襟。
怨歌·其二
作者：髡残
朝代：清

寒食清明前，开门不敢觑。虽非桃李花，正是伤心处。
重寓松涛庵
作者：髡残
朝代：清

荻花袅袅隔村烟，秋水柴门半暮天。何意我来重话旧，叶舟横渡雁声前。
半山寺联
作者：魁玉
朝代：清
体裁：联

泉声常在耳；山色不离门。
舟次高邮
作者：魁玉
朝代：清

才入秦邮浦，征途去正悠。人家随岸转，淮水抱城流。古塔凌烟耸，轻帆带雨收。乡关云树杳，目极使人愁。
莫愁湖联
作者：魁玉
朝代：清
体裁：联

山色湖光，都归一览；英雄儿女，并艳千秋。
雨止
作者：魁玉
朝代：清

积雨檐前歇，风情惬素襟。楼头疏柳重，槛外湿云深。翠色拥丘壑，泉声通竹林。今宵知有月，坐待且横琴。
周郝元鹤信江二丈访孙山人
作者：魏㟲
朝代：清

愧此尘中人，来访山中客。相见了无言，笑指春山色。
答吉敬先
作者：魏㟲
朝代：清

尺素劳相问，悠悠感别离。关河为客日，风雨落花时。儒术谋生拙，禅机与性宜。买山常有志，谁寄草堂赀。
张拱垣南师山庄
作者：魏一鳌
朝代：清
体裁：五言律诗

一水下园蔬，千山环敝庐。晓云填断岭，暮鸟唤归锄。树荫天疑雨，沙明虫著书。无劳知魏晋，午梦正蘧蘧。
苍岩山限韵
作者：魏一鳌
朝代：清
体裁：五言律诗

山怒拔天外，云闲不受拿。檀林失白日，药草荐新茶。涧陡梯登岸，楼空昙放花。黄昏钟磬发，惊起欲栖鸦。
读明忠烈朱先生霞淑遗册
作者：魏一鳌
朝代：清
体裁：七言律诗

拂拭瑶篇光气寒，淋漓纸上见忠肝。风鸣泉畔魂哀啸，雨洒霜林血染丹。落日无戈回晚照，中流有柱挽颓澜。我今心事凭谁说，泣拜先生仰面难。
山阁赠涂云石
作者：魏世杰
朝代：清

直到翠微住，山楼日日阴。桃花天半落，春树雨中深。两夜分寒榻，三年共此心。与君还几日，携手下高岑。
陈将军歌
作者：魏乃勷
朝代：清

将军面白如书生，十五二十能将兵。杀尽青徐贼百万，河北草木知姓名。财帛妇女无所喜，纵横雄辨富文理。下马辄乘书画船，昂藏走入扬州市。扬州繁华天下无，豪门藏垢多贪污。灌夫生平惯使气，麾斥大滑如庸奴。庸奴恃势公行赂，良懦含冤莫能诉。身余一剑报不平，坐持短长得远戍。远戍乃至黑龙江，获谴不为薏苡囊。铁衣摧残壮士死，英魂犹得守边方。边方帅府镇沙漠，羊羔饮罢无所作。马革弃置不上闻，逾岁泉台尚寂寞。寂寞谁怜鼙鼓臣，有真御史为乞恩。吾乡荐绅思旧伐，合词吁请动至尊。得旨建祠祀将军，吁嗟乎！将军有功于齐鲁。神之灵兮在东土，东人祀君君不吐。卫青去病何足数，李广不侯已千古。
露筋祠
作者：魏乃勷
朝代：清

碧湖云树噪栖鸦，古瓦笼烟草径斜。一片秋帆残照里，野风吹折女郎花。
齐孝孙占魁坠塔歌
作者：魏乃勷
朝代：清

百尺塔，七尺身，广川得孝女，涿鹿见孝孙。孝女出华胄，孝孙为细民。民何知，有至性，一言能愈祖母病。民何能，有卓行，一死能代祖母命。浮图对峙督亢城，上有乌鸟肠断声。濡血下染土花紫，孝孙万劫犹长生。吁嗟乎！儒家侈口谈伦理，全而归者常言耳。我方据案讲《孝经》，废书一叹泪如水。
九日晦日坐雨示沈敬履
作者：魏之琇
朝代：清

朔风凉雨共萧然，坐对薰炉手一编。黄叶有声霜后地，湿云如梦雁来天。江湖岁晚渔樵外，关塞秋高鼓角边。河渚荻花应更好，与君相约钓鱼船。
夜泊庐陵
作者：魏之琇
朝代：清

岸险沙痕折，江空露气澄。荒鸡迎戍鼓，宿雁避渔镫。客梦随枫落，乡思对月凝。秋声殊可赋，此夜泊庐陵。
年年
作者：魏之琇
朝代：清

年年楼上盼飞鸿，二月春愁满镜中。芳草绿迷天近远，落花红隔水西东。未能化石身犹在，何处为云梦始通。欲织流黄回锦字，一番惆怅又成空。
感交
作者：魏之琇
朝代：清

陵苕本弱植，葳蕤托翘柯。春风吹林端，蒙茏吐繁华。曰余幼失所，飘转随蓬科。引蔓值松柏，垂阴搴薜萝。烟霞缅焕烂，云日思荡摩。钦哉数君子，晨夕更切磋。白玉幸辞璞，精金念离沙。廊庙虽弗施，管弦聊可歌。登高一望远，啸侣何其多。岁月亦易迈，存没频兴嗟。湖山自终古，江海无回波。逝者既云已，来者将如何。
早春泛舟西湖用遗山泛舟大明湖韵
作者：魏之琇
朝代：清

吴侬不唾西湖水，爱此渟泓三十里。东风吹船向天上，凫雁迎人飞欲起。两堤如带横弯弯，十二画桥连玦环。红楼翠馆天半出，倒影浮动烟波间。晚来系棹西泠渡，油碧香车松柏路。水佩风裳不可要，兰襟柳带愁烟露。孤山梅花别有情，邀我虚亭散余步。夕阳澹澹天悠悠，寒渚无人见双鹭。沈吟往日林逋仙，踪迹吾宗同仲先。草庐入画已千载，我来放歌空叩舷。笺天愿乞烟霞福，小住蓬莱五百年。
晚过石门
作者：魏之琇
朝代：清

溪流曲折绕城根，客棹夷犹过石门。小市疏镫沿碧柳，平桥细雨近黄昏。
秋怀
作者：魏之琇
朝代：清

万物皆有尽，孤生岂无休。冉冉即迟暮，脉脉怀殷忧。星霜忽已易，岁月嗟何遒。明河耿遥夜，皓魄扬清秋。吟蝉露下切，落叶烟中稠。银缸映户外，锦瑟横床头。美人怅何处，良会知末由。来晨不可计，去日焉能留。掩镜释浩叹，临觞激清讴。遗情以乘化，宇宙从悠悠。
秋霁
作者：魏之琇
朝代：清

伏雨初收意洒然，生衣乍试晚风前。怀人酒熟镫明候，顾影桐疏竹冷边。夜景楼台天倒合，秋光城郭月孤悬。无端忽著东南望，独卧蛮江忆往年。
舟行登观音岩用太白同人舟行韵
作者：魏之琇
朝代：清

长风天末来，吹动海东月。挂席凌沧洲，扬旌发溟渤。回望罗与浮，眇然青一发。合沓重山中，林峦互出没。崒嵂千仞岩，横空豁天骨。舍棹穷云根，攀跻势超忽。俯视临沧江，逝波无时歇。便欲乘丹梯，振衣入瑶阙。
题严力庵画西溪探梅图
作者：魏之琇
朝代：清

郡城西去三十里，万树梅花一溪水。日出烟销不见人，人家隐约梅花里。东风几日吹林薄，茅舍板桥春漠漠。娟如静女倚修竹，瘦若癯仙卧寒壑。陂塘寂寂花愔愔，清溪仿佛桃源深。了无尘埃污履迹，时有雁鸭惊挐音。天怜此境太幽绝，特倩我曹为搜抉。载酒晨冲古渡烟，寻诗暝踏荒林雪。轻舟荡晴花正开，入花渐深迷路回。月明疏影掠篷过，风起暗香随棹来。十年无复经河渚，回首同游半今古。重看水墨意茫然，始觉严兄用心苦。
挽张之洞联
作者：魏仲青
朝代：清
体裁：联

望重华夷，生荣死哀，五大洲同吊；勋隆辅弼，外交内政，一个臣独优。
挽曾国荃联
作者：魏仲青
朝代：清
体裁：联

老元勋遽骑箕尾，寰区齐陨涕，恸失万里长城，太傅赠崇衔，足仰见九陛殊恩，光昭史乘；先中议忝列门墙，地下若相逢，话到孤儿近况，西华诚不肖，幸勿言一官未就，沦落天涯。
抵嘉阳
作者：魏体仁
朝代：清

策马春风入汉嘉，山城曲抱水流斜。子云亭古余芳草，孙氏台空吊落花。十里桑田藏竹户，几行柳市带渔家。车停昨夜飞新雨，洗出峨眉一带霞。
东荒田舍
作者：魏儒鱼
朝代：清

云吟月啸尽徘徊，未与人间断往来。绕屋惟闻深柳合，过桥便见杂花开。隐书摊处长为主，钝榜悬时暂占魁。续聚桂如容入会，尚当寻尔向溪隈。
九日顾迂客雷阮徒招集吴山登高用昌黎人日城南登高韵
作者：魏儒鱼
朝代：清

令序恣间寻，吴人雅好弄。微风况暄和，次帽不觉冻。群贤欣华至，夙饶济胜用。飞步蹑崚嶒，惭余未能从。彦先载酒来，次宗辄与共。相携升仙槎，空阔随目送。石湖晚更平，绿净绝攒葑。白发演《霓裳》，遏云声四纵。方罄卜夜欢，兹游讵倥偬。词客一流连，山灵亦增重。
挽张之洞联
作者：魏允恭
朝代：清
体裁：联

文章名世，勋业名臣，负扆能知真宰相；召试殿军，荐剡殿最，及门自恨不中书。
东园弟招同冯又三集翛然阁感赋
作者：魏允札
朝代：清

频年故鬼唱秋风，几处离人叹转蓬。身到武陵应识得，小桃虽在是衰红。
忆弟
作者：魏允札
朝代：清

听残宵雨半瞢腾，淅淅虚窗淡淡镫。系缆江亭等潮上，梦君野泊在西兴。
苦雪
作者：魏允札
朝代：清

日影亦欲出，云阴不知让。炯炯天之晴，乃为其所障。因而致风雪，自朔渐抵望。有时或狂飞，有时或轻飏。舞空长漫漫，前后非一状。城中千百家，何必皆挟纩。平地冻杀雀，合向人腹葬。我如老阿先，卧起幸无恙。独恨无大裘，遍覆逮幽旷。计维抉重云，庶令红日放。
闲居
作者：魏允札
朝代：清

傍忠泉剩旧茅庐，白拂青藤伴起居。不愿后身仍识字，祇祈当代再焚书。家风久矣宗三类，世事终然付六如。可奈学徒常错认，转将滓秽作清虚。
寄六弟
作者：魏允枚
朝代：清

作客频年惯，今偏忆故乡。老亲能恤纬，稚子解扶床。梦入清宵短，云看白昼长。愁心逐江水，日夜下浔阳。
武陵竹枝词三首·其一
作者：魏允枚
朝代：清
体裁：词

森严庙貌有神灵，岁岁龙轺导七星。南北路争台阁巧，犊车雀舫满枫泾。
武陵竹枝词三首·其三
作者：魏允枚
朝代：清
体裁：词

九松天矫白云间，日夕游人自往还。春末藤花秋半桂，名园唯说沈家山。
武陵竹枝词三首·其二
作者：魏允枚
朝代：清
体裁：词

鸣榔徐溯碧波纹，毛豆香烧到大云。向晚归来人更闹，吸笙摇鼓一时分。
江行棹歌二首·其一
作者：魏允枚
朝代：清
体裁：七言绝句

阿侬家住汉阳江，少小生涯托画艭。莫怪风波能见惯，曾从开府下韩泷。
江行棹歌二首·其二
作者：魏允枚
朝代：清
体裁：七言绝句

数行归雁叫重云，息棹沧江日已曛。空向石钟山下度，茫茫何处吊番君。
淮上送人归睦州
作者：魏允枚
朝代：清

野渡青青杨柳新，自怜为客久风尘。送君远向严陵去，七里涛声落富春。
经伏城驿次上海朱思皇韵思皇云伏城故魏忠贤悬首地诗因及之其实非也当是阜城县耳
作者：魏允枚
朝代：清
体裁：七言律诗

飘零禾黍遍荒丘，惭向风尘曳敝裘。误国中涓终古恨，伤心北寺至今愁。先人不愧阳司隶，旧德谁誇满武秋。千古是非青史在，张袁著作定搜求。
郢中怀古
作者：魏允枚
朝代：清
体裁：七言律诗

六传趋朝纂大宗，星明江汉起真龙。金凫玉虎埋虚寝，荜路桃弧启故封。往事已随春草没，馀愁还向夕阳逢。上陵空奏南巡曲，白日何曾照万松。
病马
作者：魏允桓
朝代：清
体裁：七言律诗

病骨崚嶒苦不支，小时亦想效驱驰。曾无伯氏才空老，纵有蒒翁遇已迟。严策怕增新慉结，横行羞露旧权奇。寄声好谢兰池伴，此日骄嘶更向谁。
挽郭嵩焘联
作者：魏元
朝代：清
体裁：联

我公自绝海归来，能令凿齿雕题，南望岳云深感；父执如晨星寥落，从此高情厚谊，北流湘水长思。
晓发山阴之应州
作者：魏元枢
朝代：清

午夜星轺发，清霜结绶花。有田皆斥卤，无地可桑麻。马饮长城窟，人吹芦叶笳。壮游良足慰，乘兴度龙沙。
挽张之洞联
作者：魏光焘
朝代：清
体裁：联

庚子之役，变出非常，维时公督楚甸、我辖秦疆，数千里羽檄交驰，幸得和衷全大局；戊申以来，担当尤重，际此外交棘手、内政撄心，一个臣华夷共仰，那堪尽瘁报先皇。
挽张百熙联
作者：魏光焘
朝代：清
体裁：联

由词馆荐涉台衡，国史有定评，合文苑名臣为一传；论谥法允符盛典，熙朝数良佐，与南阮北纪并千秋。
挽曾国荃联
作者：魏光焘
朝代：清
体裁：联

弟昆早岁许驰驱，记从戎江右，共托帡幪，雁序感分行，傥泉下重逢，莫言边地劳人，只赢得萧疏斑鬓；褒鄂英姿犹仿佛，溯拜别晋阳，屡更裘葛，噩音惊忽至，向风前一哭，为问苍天何意，不慭遗柱石元公。
移官新疆和陆渔笙学使送别韵
作者：魏光焘
朝代：清

嘉峪山头古关上，六年两度记同游。天然万里中西界，独立三边缥缈楼。莽莽河山春入画，悠悠秦汉岁如流。重来驻马登高望，一带长城系远愁。
晚度横山关
作者：魏克循
朝代：清

南北关河旧此分，几层树栅屯三军。金戈一自行天讨，石垒从教锁白云。雨过青山晴似拭，帆移碧海日初曛。陈黎土宇今为隘，万里秋风扫瘴氛。
𤅷江晚眺
作者：魏克循
朝代：清
体裁：五言律诗

迢递川原合，潮风大海通。沙分村径绿，波卷夕阳红。百战威犹在，千年俗已同。清高凭眺处，草木亦思功。
𤅷江晚眺
作者：魏克循
朝代：清

迢递川原合，潮风大海通。沙分村径绿，波卷夕阳红。百战威犹在，千年俗已同。清高凭眺处，草木亦思巧。
登狼山
作者：魏力仁
朝代：清

胜地名山压海门，山形回合五狼蹲。南瞻吴会江光白，东望扶桑日气昏。外府鱼盐增课税，不庭鸟窟长儿孙。清时防御劳宸算，特遣嫖姚镇大藩。
挽张百熙联
作者：魏勖
朝代：清
体裁：联

两世受知深，风义照人，岂独孤寒齐下泪；中朝崇望重，经纶雅负，犹存规画未完心。
喜彭士报自豫至燕
作者：魏勷
朝代：清

跋涉何辞远，中原匹马来。黄金燕市客，白雪孝王台。笛里关山老，年光日月催。华堂秋色静，试共尽余杯。
补陀胜境
作者：魏双凤
朝代：清

古寺倚山成，云霞院外生。竹摇惊鸟语，松响隐泉声。日午行将倦，春残雨复晴。敲门僧未觉，可是闭关情。
与天宁寺僧宗可
作者：魏周琬
朝代：清

客候秋鸿至，信如江上潮。笑为蜗角道，来过虎溪桥。凉月洗孤院，妙香闻旅宵。因君借神骏，一看起超辽。
夜泊露筋祠
作者：魏周琬
朝代：清

泊船孤客倦黄昏，寂历荒祠夜一扪。风破古墙犹露宿，月漫青野与潮吞。相逢无可投湘佩，行路何人赋礼魂。滔逝年年墟里异，碧天春水荐溪荪。
登真州古光孝禅寺塔
作者：魏周琬
朝代：清

窅然意无住，方与青冥适。骋足上浮图，荡涤豁胸臆。目力亦不远，会其气所翕。理在万物先，江山列寥寂。千年人似草，陈根出新色。下界宫室多，眇矣裈中虱。经营绝顶处，吾此有与立。
秋风别意
作者：魏周琬
朝代：清

西风黄叶点人衣，明月高楼迥夜辉。去住一般难可说，悄闻天上雁声归。
蚤起
作者：魏周琬
朝代：清

骨冷魂清梦寐稀，晓钟催彻自披衣。花垂重露迟人起，蛛失明河罢网归。点点孤烟生处直，苍苍群动定中微。山红涧碧思前路，几虑踌躇事又非。
读史
作者：魏周琬
朝代：清

首夏气恢台，览书竟每昼。书中多其词，检括理必覆。彼俱陈死人，潜魂听鞫究。贤愚止两门，蹈蹠有万构。肘足韩魏接，肝胆楚越斗。少忍俟其定，钟鸣彻尽漏。吾观古今来，亟亟总为救。烈火烧坤原，昏波泛天霤。救者苟未止，天地乃考寿。
遣意
作者：魏周琬
朝代：清

骨比虞翻知相厄，才如灵运恨思迟。吾生料可行休矣，世事何须危得之。扶植道心新有力，破除俗学旧无师。阖门时许人来往，祇是同骑竹马儿。
云山阁联
作者：魏嘉瑛
朝代：清
体裁：联

槛前春色长堤柳；阁外秋声蜀岭松。
驾鹤楼联
作者：魏嘉瑛
朝代：清
体裁：联

真道每吟秋月淡；至言长咏碧波寒。
雁门烟雨
作者：魏国雄
朝代：清

以雁名门雁却无，望中云树半模糊。谁家染笔工秋画，一幅沧溟烟雨图。
即事
作者：魏坤
朝代：清

薖轴寄间踪，岩峦快凭眺。素性厌嚣尘，林泉若相召。每作蹇驴游，或为秋水钓。逸趣自悠然，情随意所到。溪云与山色，俱足供诗料。吟罢暮天高，松风吹万窍。夜深犹不寐，独自挹清景。素月升东林，万籁此俱静。群动已尽息，露滴鹤孤警。山麓闻幽香，蹑足上梅岭。蹜蹜如有循，愁踏横斜影。此意人不知，此景吾自领。
即事·其一
作者：魏坤
朝代：清
体裁：古风

薖轴寄间踪，岩峦快凭眺。素性厌嚣尘，林泉若相召。每作蹇驴游，或为秋水钓。逸趣自悠然，情随意所到。溪云与山色，俱足供诗料。吟罢暮天高，松风吹万窍。
即事·其二
作者：魏坤
朝代：清
体裁：古风

夜深犹不寐，独自挹清景。素月升东林，万籁此俱静。群动已尽息，露滴鹤孤警。山麓闻幽香，蹑足上梅岭。蹜蹜如有循，愁踏横斜影。此意人不知，此景吾自领。
寄居虫
作者：魏坤
朝代：清

人生如瓜牛，长负躯壳累。何况外缘假，妄思得久寄。兹物生海壖，乃具周身智。常共水族游，爱此一螺翠。延缘遂迁入，宛转据其内。腥涎吐清波，微风纳凉吹。扬鬐遇钓师，触急辄惊避。两两收霜钳，虚中得静閟。晏然称寓公，久亦渐忘伪。如以物附物，是一即非二。而我辞乡国，岁岁困旅次。结屋少定踪，对之发深喟。暇或笺虫鱼，为汝别种类。
慈仁寺有鬻孤雁者四明万季野购畜于庭作羁雁诗邀予赋之
作者：魏坤
朝代：清

不趁凉云结阵飞，羁孤似尔欲何依。弥天矰缴虽知避，满地江湖却暂违。空守殊乡惊岁晚，难招旧侣待春归。临风无限回翔意，独立闲庭对落晖。
田横岛
作者：魏坤
朝代：清

蹈海谁能帝汉高，同时一死等鸿毛。只怜五百忠魂散，不及鸱夷有怒涛。
登黄鹤楼作
作者：魏坤
朝代：清
体裁：古风

江声已吞大别口，束之不住复东走。怒涛万顷天风号，沙岸日斜鼍欲吼。一叶剪过烟波湾，登楼凭遍十二栏。忽飞凉雨溅衣湿，白浪高于黄鹄山。山川满眼来萧索，吟鬓低垂且孤酌。青莲毕竟非仙才，崔颢题诗不敢作。醉拟横将铁笛吹，归向仙人借黄鹤。
练湖题海公禅房
作者：魏坤
朝代：清
体裁：古风

轻舟泛澄湖，一篙春水绿。幽篁映碧流，寒影净于沐。中有湖上亭，旁辟数椽屋。海公喜我来，扫径命僮仆。煮茗燃松花，轻烟袅寒谷。引人愈入胜，幽径缭而曲。遗徽幸勿坠，胜地余清馥。往迹企前贤，轩亭新卜筑。湖山足清旷，远扑尘万斛。我欲留茅庵，岩峦逞遐瞩。晨窗千卷书，夕渚一竿竹。于焉卜允臧，即此寄幽躅。
送少司马杨以斋先生予告终养归里次悔馀韵
作者：魏坤
朝代：清

行诣谁从末俗论，陈情今日衮衣人。喜当海宇销兵日，许乞林泉将母身。得失不须分出处，去留总是恋君亲。马蹄笃速行何亟，肯待河流泮早春。
送徐虹亭检讨南归
作者：魏坤
朝代：清

曾访鸥波叟，为余画水村。平田青接岸，深柳绿当门。百里程非远，三高迹好论。迟君同听雨，浊酒一开尊。
送王阮亭宫詹祭告南海
作者：魏坤
朝代：清

海花十丈红棉高，珊瑚倒影翻银涛。空濛不辨万里色，长鱼人立风颾颾。黄木湾头祠最古，东西二庙结构牢。圣世禋宗光祀典，海若欣挟群龙翱。缅维祝融冠溟渤，礼荐币璧羞溪毛。特遣名臣自鹤禁，一路负矢开旌旄。寒梅却当大瘐发，冷香簌簌吹征袍。柁楼晓对岭猿饮，驿鼓暮应潮鸡号。斋庐渐近扶胥口，夙戒执事虔牲醪。奉册陈词答清晏，间以高管张琅璈。百灵秘怪恍毕出，图写疑秃龙眠毫。须臾蜃楼堕海底，四顾鲸鳄都潜逃。先生此行功洵伟，非比金碧求王褒。笔摇青羊砚翡翠，光焰可夺昌黎豪。侧闻岭表足奇士，经岁述作栖蓬蒿。星车往招堪并载，忍使宝玉名士韬。归来藉以报天子，岂拾摇草空盘敖。
梅里宿屠爌宅
作者：魏壁
朝代：清
体裁：五言律诗

汝发黑如漆，吾头白可怜。悤悤逢上巳，衮衮话当年。月落吴关树，春深槜李田。明朝须解缆，不放老夫眠。
九日游盘古庙
作者：魏大名
朝代：清

平畴缺登眺，佳时兴不空。危庙滹水阳，秋赛传琳宫。九客狎乡俗，驾言畅寂衷。稼收田野扩，缕堤亘长虹。过桥隘车马，高坞老树雄。士女竞盘旋，拾级登道通。顾瞻牖栏外，贾贩庞以充。秋色西南来，飒然故山风。菊花阔不见，落帽醉谁同。白帝阅吾久，似讶常飘蓬。断流清可见，人面羞丹枫。夕霞满归幰，凭轼歌鸿濛。
和杭堇蒲海幢丈室坐雨韵
作者：魏大振
朝代：清

曲径通幽任意寻，雨来丈室净尘襟。花怜天女缤纷散，句学诗人断续吟。桑下忏除三宿恋，西窗枨触十年心。饱听已堕声闻果，莫怪疏钟响易沉。
过浮丘寺饭力公房
作者：魏大振
朝代：清

见说浮丘胜，冲寒借骑过。竹风喧涧户，花雨洒庭柯。珊井枯犹汲，仙翁去不磨。香厨叨一饭，惆怅别烟萝。
楚游杂咏
作者：魏大文
朝代：清

草绿湖南马足轻，雨丝风片近清明。青山到眼都奇绝，小李将军画里行。沿渠春水只容刀，理楫逢迎不惮劳。叹乃一声烟际语，渔罾间挂绿杨高。
楚游杂咏·其一
作者：魏大文
朝代：清

草绿湖南马足轻，雨丝风片近清明。青山到眼都奇绝，小李将军画里行。
楚游杂咏·其二
作者：魏大文
朝代：清

沿渠春水只容刀，理楫逢迎不惮劳。叹乃一声烟际语，渔罾间挂绿杨高。
过浮丘寺饭力公房
作者：魏大文
朝代：清

古寺萧萧雨，归途分外长。泉枯丹灶井，风满赞公房。法座松花落，斋厨云子香。诸天方施食，一饭试教尝。
东飞伯劳歌
作者：魏学渠
朝代：清
体裁：古风

东飞伯劳西飞雉，翠羽红襟照江水。谁家女儿楼上头，深愁独坐垂帘钩。杨柳枝低拂官路，细乘犊车低不度。女儿十五佩明珰，烂若朝霞耀扶桑。春风飞花春日迟，空持可怜当向谁。
江右康味淡先生令予邑去后而邑人祠之湘泉庵志弗剪伐也小范以公车之北过拜先祠作湘泉慕八章漫和一绝
作者：魏学渠
朝代：清
体裁：七言绝句

处处丹枫绕树枝，殷勤含泪读残碑。只今故旧几人在，惟有泉流似昔时。
淮上访陈阶六明府
作者：魏学渠
朝代：清
体裁：七言律诗

百尺楼前淮水平，三秋客梦使君情。萧萧雨暗田横岛，漠漠云遮韩信城。南伐六军方驻马，北来四月未闻莺。不堪回首西州路，重向山阳听笛声。
游祁氏寓园
作者：魏学渠
朝代：清
体裁：古风

北望首阳巅，黄云愁欲暮。南沂汨罗水，清光渺难晤。我行陟寓山，哲人想芳素。冈峦互起伏，兰蕙纷无数。亭榭郁参差，夕霞横古渡。的的绿池荷，飞飞汀洲鹭。孤鸟西北来，哀鸣如有诉。风雨眺高原，慷慨《登楼赋》。之子赴澄潭，客徒悲《薤露》。山鬼披罗立，湘娥倚竹顾。人生不百年，喟然怵先露。
游祁氏寓园
作者：魏学渠
朝代：清

北望首阳巅，黄云愁欲暮。南溯汨罗水，清光渺难晤。我行陟寓山，哲人想芳素。冈峦互起伏，兰蕙纷无数。亭榭郁参差，夕霞横古渡。的的渌池荷，飞飞汀洲鹭。孤鸟西北来，哀鸣如有诉。风雨眺高原，慷慨《登楼赋》。之子赴澄潭，客徒悲《薤露》。山鬼披萝立，湘娥倚竹顾。人生不百年，喟然怵先露。
燕台感旧
作者：魏学渠
朝代：清

宫阙岧峣夕照开，登临是处重徘徊。一行雁影南天落，万里龙媒北极来。芳草萋迷埋石鼓，寒风萧瑟上金台。因逢燕市悲歌客，贳酒还听画角哀。
经吴城
作者：魏学渠
朝代：清
体裁：七言律诗

疏柳高梧傍客舟，阖闾城上角声秋。风吹白纻清砧急，月上红栏暮笛愁。草碧吴天迷北望，潮平越水向南流。行人无限沧浪思，几处笙歌绕驿楼。
访顾五玉园居不值
作者：魏学渠
朝代：清
体裁：五言律诗

犹值梅花路，长廊春色披。美人迟不见，芳草慰相思。雨暗迷金谷，风生满习池。明晨期再访，拂石勒新诗。
赠叶圣野
作者：魏学渠
朝代：清

厨顾今谁在，相逢倍黯然。西台哭自恸，东海蹈谁怜。靡骋悲天马，衔哀托杜鹃。芙蓉照秋水，还上钓鱼船。
邯郸怀古
作者：魏学渠
朝代：清
体裁：古风

黄花白雪悲风埽，我来驱马邯郸道。城中游侠不闻名，楼上女儿为谁好。君不见赵王全盛时，太行为城漳为池。丛台歌吹青云耸，平原车骑白日驰。白日青云交结是，廉蔺意气相为死。挟弹鸣鞭出国门，杀人报雠在都市。宾客慕义来山东，慷慨却敌不言功。李牧椎牛守代谷，主父变服入云中。沧桑世事须臾改，舞馆歌梁竟何在。英雄白骨归荒丘，少妇红颜失精彩。把酒临风且放歌，年年秋水涨滹沱。古来凭吊邯郸者，亦逐茫茫东逝波。
末石社坛
作者：魏学源
朝代：清

飞阁人间远，登临畅客心。不知山远近，祇见白云深。
送别
作者：魏学源
朝代：清

五月榴花满径芳，骊歌一曲断人肠。劝君莫忘殷勤意，明日悬帆即异乡。
挽彭玉麟联
作者：魏宗铭
朝代：清
体裁：联

伟业遍东南，更饶古粤长江，遗爱争歌大司马；晚年追杖履，一旦榱崩栋折，伤心岂独小儒生。
安定感秋
作者：魏定一
朝代：清

三峰天外落，岚翠压孤城。月出山头小，泉飞屋角鸣。公庭爱鸟迹，客枕厌虫声。一夜西风起，无眠白发生。
更号也野题句
作者：魏定一
朝代：清

山水园林寄此身，闲人号野慕前人。钓鱼竿外殊无事，种树书中别有春。松径竹溪安用画，牧童田父可相亲。良朋漫索诗文稿，未许浮名易性真。
同友宿白云洞
作者：魏宪
朝代：清

白云留一宿，同听海潮音。渔火空江乱，钟声隔院沈。烟光浮半榻，花气结层阴。忽唳松间鹤，能清梦里心。
山中夜坐有怀同学诸子
作者：魏宪
朝代：清

一江月色静如秋，空向云堂照独愁。隔水歌声来远艇，断桥镫火出高楼。支离瘦骨千峰下，潦倒春心五夜头。遥忆竹林诸旧侣，梦魂曾否到沧洲。
无题
作者：魏宪
朝代：清

相逢漫自说心知，偏值云飞雨乱时。纵不伤春人亦瘦，杜鹃声在海棠枝。
移家建溪留别诸友
作者：魏宪
朝代：清

十载栖迟卧小楼，无端琴剑又东游。烟霞有主真传舍，天地为庐不系舟。行酒竹间兼听鹤，和歌花里恐惊鸥。他时同寄相思句，浮石云间柘水秋。
舟中早发
作者：魏宪
朝代：清

滩声催短梦，帆逐晓风斜。嫩绿初归柳，新红浅著花。宿烟笼水阁，残火乞渔家。回首山城里，凄凄起暮笳。
西湖春晓
作者：魏宪
朝代：清
体裁：诗

十里寒塘路，烟花一半醒。晨钟催落月，宿火乱稀星。欹枕看湖白，开窗喜屿青。笙歌方一歇，莺啭柳洲亭。
挽成肇麟联
作者：魏家骅
朝代：清
体裁：联

大过灭顶之凶，其义无咎；忠臣板荡之节，虽死犹生。
吕城晚泊
作者：魏寿期
朝代：清
体裁：五言律诗

落霞真似绮，遥睇总生妍。鸟去村云外，舟维渔火边。水光宜静夜，月色下高天。柔橹声声续，溪桥度柳烟。
长荡湖
作者：魏寿期
朝代：清
体裁：五言律诗

五湖风景在，郦注旧名洮。水阔潆三邑，天空纵万艘。乾坤元气合，日夜浪花高。占尽烟波胜，垂纶任所遭。
赠陈握卿己巳年1809引心书院首唱
作者：魏尔青
朝代：清

结社春秋祭祀慇，丹炉点化课诗文。惟君默契神仙意，乐道飘然迥出群。最好无虚结社名，奇文共赏对花评。香风引发心中隐，一笔挥云奠太清。
赠陈握卿己巳年1809引心书院首唱·其一
作者：魏尔青
朝代：清

结社春秋祭祀慇，丹炉点化课诗文。惟君默契神仙意，乐道飘然迥出群。
赠陈握卿己巳年1809引心书院首唱·其二
作者：魏尔青
朝代：清

最好无虚结社名，奇文共赏对花评。香风引发心中隐，一笔挥云奠太清。
拟黄山谷书磨崖碑后用元韵
作者：魏履礽
朝代：清

金石歌咏传浯溪，鸿文雕镂书之碑。雨淋日炙字不灭，悬崖石古藤盘丝。明皇无语贵妃笑，国忠作相胡作儿。大驾南巡百官走，宫庙已墟乌欲栖。太子即位继大统，杀贼誓众臣能为。独立一呼枭獍窜，疾雷百里驰王师。天将昌唐李郭出，宇宙吴吐虹蜺挥。受俘策马献天子，宗社重擎安不危。上皇归来嗣皇喜，中兴载咏常武诗。臣结稽首颂圣武，丰碑斗字镌其词。穿凿洪濛走风雨，日月焜耀相追随。我今对此不能去，隔林遥听鸣禽悲。
赠文安王孝子
作者：魏廷珍
朝代：清

天性惟一本，孺慕无尽时。晨昏犹省问，况乃生别离。所以至孝心，感通若神奇。文安王孝子，派出太原支。父避徭役苦，飘然天之维。岂不桑梓念，政猛过于虒。生子襁褓中，乳哺仰母慈。命名纵有意，焉知后会期。子长未识父，向母穷端倪。一闻五内裂，旭日绕寒飔。雏乌尚反哺，孤云且暮归。痛父无所依，徒生复何为。拜母出门去，新妇初结缡。尸饔已有托，四海往追驰。逾赵凌燕塞，跨齐越海湄。朝餐荒烟里，暮宿孤魂祠。吁天血泣雨，逢人泪陈辞。影响两无音，茫茫去何之。艰阻穷且困，志益坚不疲。寤寐鬼神启，精诚天地知。梦绕田横岛，卜协带山崥。识貌究难辨，讯名豁不疑。旁观惊且叹，父子痛把持。漂零二十载，会合翻成悲。弃缁归故里，旧案得齐眉。郡邑上其事，朝廷旌门楣。兰桂联翩起，科名世第推。至今华缨结，孝乃万事基。吾闻古之人，寿昌良可师。孰知三百年，前后同一规。固由秉彝性，真切自天机。尤喜教化兴，培植世风移。名教赖以振，惭无华黍词。所望采风人，于此日孳孳。
赠潜山张节孝
作者：魏廷珍
朝代：清

骨肉本天属，不以忧患间。张公至性人，高节光寓县。献逆乱天常，残伤及枯干。守死获父灵，竟以血同溅。弱孙初髫龄，詈贼气冲汉。兰玉甘摧折，行路尽悲怨。有仆枕尸股，泣诉肠欲断。精诚格豚鱼，渠凶为感叹。三世归楄柎，匡勷成馈奠。人生岂无死，天网明如电。至今潜山族，华簪享余善。
家子一画渊明采菊图见贻戏作
作者：魏廷荐
朝代：清
体裁：古风

茅屋四五间，脩竹一二亩。东篱绕曲折，南山安户牖。芙蓉既盛开，菊又当重九。此际陶渊明，宁无人送酒。
余将出都伊墨卿邀同罗两峰法时帆马秋药汪剑潭李石农蒋砺堂晓过崇效寺看花归集寒玉斋饯别
作者：魏成宪
朝代：清

高柳青浮积水涯，轻阴漠漠带初霞。曾藏人海仕如隐，频款禅房心出家。旧雨欢场鸿印合，春风香径燕飞斜。一尊更尽情难别，为有此君共此花。
澄心阁联
作者：魏成宪
朝代：清
体裁：联

仙佛缘中，湖山胜处；楼台影里，云水闲时。
舟次曲江题家书后
作者：魏成宪
朝代：清

每日扁舟向翠微，鹧鸪相唤燕交飞。春从薄暖轻寒过，人自三枫五渡归。西笑底须愁索米，南禅曾此话传衣。预思樱笋登厨候，到及林园绿正肥。
观音殿联
作者：魏成宪
朝代：清
体裁：联

白衣仙人，瓶中水杨柳；朱芾男子，天上石麒麟。
挽彭玉麟联
作者：魏敏修
朝代：清
体裁：联

南容谬许自雏龄，忆昔明月梅花，最难忘瘦筇倚处；东山养疴无几日，只今烟江瘴海，犹想见短棹来时。
汉皋咏古
作者：魏晰嗣
朝代：清

沧浪东注水滔滔，雄郡何年启汉皋。秋兴亭孤衔岭月，春风楼迥瞰江涛。烟波长使怀乡切，云雨空令入梦劳。此日纷纭看世态，忘机深忆丈人高。郢中自古号名州，地压襄河拥上游。月冷乌啼梅福宅，春深花发仲宣楼。一时绝调谁能继，千载雄风尚可求。莫怨显陵松柏暮，钟山零落更堪愁。
汉皋咏古·其一
作者：魏晰嗣
朝代：清

沧浪东注水滔滔，雄郡何年启汉皋。秋兴亭孤衔岭月，春风楼迥瞰江涛。烟波长使怀乡切，云雨空令入梦劳。此日纷纭看世态，忘机深忆丈人高。
汉皋咏古·其二
作者：魏晰嗣
朝代：清

郢中自古号名州，地压襄河拥上游。月冷乌啼梅福宅，春深花发仲宣楼。一时绝调谁能继，千载雄风尚可求。莫怨显陵松柏暮，钟山零落更堪愁。
秋日游岘山
作者：魏晰嗣
朝代：清

岘山突兀凌群峰，直上疑与风云通。相将共寻曲径去，屐齿踏破苍苔封。天高正值秋深候，霅溪练影摇晴昼。隔浦时闻断雁哀，傍崖忽见惊猿骤。洼尊亭迥长自间，踌躇四顾围烟鬟。我来此际空好事，犹幸二客同跻攀。木叶飞残声策策，参差只剩霜枫赤。欲转疏林叩上方，晚烟微茫日西匿。
俞楼联
作者：魏汝弼
朝代：清
体裁：联

想见东坡旧居士；为我佳处留茅庵。
三叠泉
作者：魏源
朝代：清

渴虹倒吸西江水，万丈老龙飞不起。三奋三坠下无底，喷为雨雹风霆诡。一练三帘万玉珠，奋迅奔腾十数里。水石昼夜万訇，双崖铁立殷空。日月万古照不到，一峡终年烟雾里。数尺短松千尺苔，山深六月寒苍。不知何人暗相报，遂令闯破混沌死。至今山灵怒游客，百步飞霖射衣履。山非山，水非水，仙非仙，鬼非鬼，回头洞口云扃矣，千秋万岁何时启？
三湘棹歌·资湘
作者：魏源
朝代：清

溪行欲尽竹不已，苍雪纷纷化流水。船尾甫出碧玉湾，船头不见白云起。舣船斩竹撑竹篙，篙声响应空谷号。舟底水将石作骨，江边山以石为毛。滩声渐急篙渐近，知有截溪渔簖近。渔翁晒网鹭晒翅，一潭竹影涵鱼影。
三湘棹歌三首 其一 资湘
作者：魏源
朝代：清
体裁：古风

溪行欲尽竹不已，苍雪纷纷化流水。船尾甫出碧玉湾，船头又见白云起。舣船斩竹撑作篙，篙声响应空谷号。舟底水将石作骨，江边山以石为毛。滩声渐急篙渐警，知有截溪渔簖近。渔翁晒网鹭晒翅，一潭竹影涵鱼影。
三湘棹歌三首 其三 沅湘
作者：魏源
朝代：清
体裁：古风

是落叶耶是红雨，潇潇瑟瑟打窗户。一更两更三更雨，如听离骚二十五。渔翁家住桃源曲，江水一年香一度。江碧不如村酒渌，女儿每被桃花妒。东风飘出五溪里，流到湖边舟不止，隔烟呼人问矶沚。洞庭春涨水连天，远岸青山欲上船，江空月落舟茫然。
三湘棹歌三首 其二 蒸湘
作者：魏源
朝代：清
体裁：古风

溪山雨后湘烟起，杨柳愁杀鹭鸥喜。棹歌一声天地绿，回首浯溪已十里。雨前方恨湘水平，雨后又嫌湘水奔。浓于酒更碧于云，熨不能平剪不分。水复山重行未尽，压来七十二峰影。篙篙打碎碧玉屏，家家汲得桃花井。
三湘棹歌（三首选一）
作者：魏源
朝代：清

楚水入洞庭者三：曰蒸湘，曰资湘，曰沅湘；故有“三湘”之名。洞庭即湘水之尾，故君山曰湘山也。资湘亦名潇湘，今资江发源武冈上游之夫夷水，土人尚曰潇溪，其地曰萧地。见《宝庆府志》。《水经注》不言潇水，而柳宗元别指永州一水为潇，遂以蒸湘为潇湘，而三湘仅存其二矣。予生长三湘，溯洄云水，爰为棹歌三章，以正其失，且寄湖山乡国之思。
三龙洞二首·其一
作者：魏源
朝代：清
体裁：古风

造物奇怪胸，槎牙生肺腑。偶泄为崖壑，天纵不能圉。数里森三阙，绝地通幽户。出没太古云，翼覆空山雨。山灵无蠢石，水伏有穹宇。古涧夜潺湲，疑与化工语。野店不成眠，中宵梦神禹。
三龙洞二首·其二
作者：魏源
朝代：清
体裁：古风

物空始有山，山空始有谷。山空谷必奇，水以石为屋。出洞入洞水，沔漾潜于腹。日月入其中，万古不得烛。屹然三龙门，首尾分陇蜀。不知造物心，何故巧联属。因疑九地底，脉络互相族。我行半天下，到此吁坤轴。潜虬夜徙湫，风雨惊崖瀑。
下第过旧阿县题壁
作者：魏源
朝代：清
体裁：古风

出都一旬不见山，今朝山色何孱颜。岱宗支陇所尽处，车马如度井陉关。霸王虞姬在此间，虎豹不敢号空山。杜默江东来痛哭，鲁戈不挽斜阳还。当炉酒雏解挟瑟，日厌泰山压门侧。闻客江南山最青，载侬往看吴山色。
中四明山诗二首·其一
作者：魏源
朝代：清
体裁：古风

百里复溪山，一峰岿其内。古寺托何所，山作倚天盖。峰回路百转，豁然露涛浍。天山忽有村，百顷云叆叇。上下两雪窦，青霄藏世界。高步万石上，俯受万峰拜。崖古木雄放，谷荒鸟幽怪。夔魈出窔奥，雷雨动神桧。悬流数千尺，九天陨砰磕。万壑松风来，如闻神鬼忾。猛虎户外睡，古月檐上挂。僧居久忘高，梵呗皆沆瀣。身卧白云中，梦落白云外。
中四明山诗二首·其二
作者：魏源
朝代：清
体裁：古风

来寻云外僧，不辨云中路。晚钟声出云，引入云深处。岚气满山头，疑是仙灵聚。壑重崩若山，林翠坠疑雾。钟鱼任千指，寂若无人住。夜窗不知寒，重云如败絮。肃肃空明气，时与诸天遇。何年汇镜潭，莹澈发禅悟。天光神秀钟，复起龙象顾。
中条山王官谷双瀑吟
作者：魏源
朝代：清
体裁：古风

忽惊云黑何方雨，谁知泉挂峰头树。一村云树水声中，疑是山人辟秦处。条山西枕黄河曲，四山环拱天柱足。人言黄河天上来，谁知银河万仞却泻山中雷。东西两瀑不相见，回厓寒閟千琼瑰。寒日无影峰插汉，但有古雪溅莓苔。人言西北之山少泉水，不若东南雷电起，岂知河北瀑龙人不见首尾。岱华西谷水帘足，游人登峰不寻谷。沂山双瀑横云霄，高寒谁肯跻岧峣。太行林虑瀑奇绝，崖谷荒险虎豹穴。惟有盘山泉石闻天下，卧瀑终殊飞瀑挂。欲求西北观瀑不险而绝奇，无若王官谷里天绅垂。晴空雨雪三千丈，终古风雷十二时。垂纶亭，濯缨涧，此间可以忘南面，有人绝壁烟霞鍊。欲往从之，峰回路转可望不可见，云树苍苍空浩叹。
中条山王官谷双瀑吟
作者：魏源
朝代：清

忽惊云黑何方雨，谁知泉挂峰头树。一村云树水声中，疑是山人辟秦处。条山西枕黄河曲，四山环拱天柱足。人言黄河天上来，谁知银河万仞，却泻山中雷。东西两瀑不相见，回崖寒閟千琼瑰。寒日无影峰插汉，但有古雪溅莓苔。人言西北之山少泉水，不若东南雷电起。岂知河北瀑龙不见尾，岱华西谷水帘足。游人登峰不寻谷，沂山双瀑横云霄。高寒谁肯跻岧峣。太行林虑瀑奇绝，崖谷荒险虎豹穴。惟有盘山泉石闻天下，卧瀑终殊飞瀑挂。欲求西北观瀑不险而绝奇，无若王官谷里天绅垂。晴空雨雪三千丈，终古风雷十二时。垂纶亭，濯缨涧，此间可以忘南面。有人绝壁烟霞鍊，欲往从之，峰回路转，可望不可见。云树苍苍空浩叹。
乌龙潭夜坐六首·其一
作者：魏源
朝代：清
体裁：五言律诗

林阴横满地，夜影忽过墙。忘却月移转，翻疑树易长。积雨有馀气，老荷终自香。空帘如积水，清夜意难忘。
乌龙潭夜坐六首·其三
作者：魏源
朝代：清
体裁：五言律诗

閒到心无用，始知幽意生。万竿清竹露，相并成一声。竟日山当户，浑忘身在城。关山牛马走，何似草虫清。
乌龙潭夜坐六首·其二
作者：魏源
朝代：清
体裁：五言律诗

溪山平远处，何必起楼台。近水月先到，矮窗山四来。潭留云影住，巷隔市声回。此际无言子，微吟伴碧苔。
乌龙潭夜坐六首·其五
作者：魏源
朝代：清
体裁：五言律诗

晨兴寻古寺，径转翠成围。客病花偏好，家贫草更肥。鹿蹊群壑静，鱼国万泉归。著我真图画，不嫌无钓矶。
乌龙潭夜坐六首·其六
作者：魏源
朝代：清
体裁：五言律诗

断云浓不去，青到短篱边。书枕山为牖，茶烹雨作泉。谁知修竹外，即是众峰巅。童报当门涧，冰消水似前。
乌龙潭夜坐六首·其四
作者：魏源
朝代：清
体裁：五言律诗

镜中看竹树，人地总神仙。一尘无著处，四面得湖全。荷暗疑沈黛，山明不受烟。小亭閒卧处，枕上浪无边。
乌龙潭小泛二首·其一
作者：魏源
朝代：清
体裁：五言绝句

偶载一船山，来游半湖月。但闻水气香，不见荷花发。
乌龙潭小泛二首·其二
作者：魏源
朝代：清
体裁：五言绝句

风响一池荷，穿香面面过。直穷荷尽处，空水受光多。
九华化城寺
作者：魏源
朝代：清
体裁：古风

翠屏江上横，未至已生翼。舟程贪利涉，游子志登陟。皆言近罕奇，不若远眺嶷。可望不可登，同声阻游屐。岂知千芙蓉，磊磊须身历。环合大城墉，果是梵王国。大屏峙小屏，涧色吞山色。何必水石奇，自启堂皇密。朝行南山南，暮宿北山北。耳餍山水音，目饫山水碧。乃知名山缘，亦在发兴必。一念稍因循，转瞬仙都失。昏嫁与简书，世事何年毕。世上百年乐，不及一山夕。
九华山化成寺二首·其一
作者：魏源
朝代：清
体裁：五言律诗

名山多佛占，瘠谷少仙灵。自古尊神鬼，终犹藉地形。池吞千涧白，门受万峰青。香币为山累，蜂窝遍石屏。
九华山化成寺二首·其二
作者：魏源
朝代：清
体裁：五言律诗

浅山无虎豹，老树有神灵。雨急千峰白，云归万木青。尘心劳后息，天籁静中听。胜绝东厓石，芙蓉踞峭屏。
二室行
作者：魏源
朝代：清
体裁：古风

胸蟠二室五千丈，梦与仙客争雄长。太室之胜山内藏，少室之奇山外仰，难弟难兄孰相让。吾不知孰龙眠于海隅兮，孰凤翥于天上。河争海辩无穷年，忽忽梦造琼玉巅。峰回路转不可以数计，忽仇穴兮忽桃源。犬吠云中兮鸡鸣天上，冰雪璁鎗鸣石间。问此太室之阃奥，岂似少室巉厉可望不可攀。俄延首兮改形势，笏干霄兮莲涌砌。石堕云中兮，瀑鸣天际。绝类离群，多天少地。人迹所不至兮，惟来往仙灵之气。回视太室之平偃，又爽然其辟易。孰主辅，孰长少，入主出奴赏未了。云中忽逢嵩岳君，引我峰头万仞行。手指河山两戒为余说，首秦陇兮尾渤碣。三龙并出中龙短，众长尊短拱辰阙。五行河洛中央土，一体分拆坤形兀。帝遣我昆镇四维，如手两肱车两辙。箕熊几案轘辕峡，手足何堪听割裂。瞰咫尺兮亩千封，睇蚁垤兮城百重。蜗两角兮周西东，蜉朝夕兮汉始终。蛾术垒兮唐禅封，蜂成阵兮金元攻。邙累累，洛漼漼。云苍狗，月五采。启母石上鬼夜号，汉相堆前芽蓓藟。几见黄流徙北南，几见两龙斗溱洧。九州环绕若棋枰，谁是万岁峰头看弈人。青牛西去缑鹤杳，独立苍茫万古春。语罢猿啼山月晓，倒泻流泉喧树杪。下方天海黑沉沉，金乌飞去扶桑老。
于忠肃祠
作者：魏源
朝代：清
体裁：七言绝句

毕竟功成始属镂，君臣远胜靖康秋。至今白马非胥种，于浪前头岳后头。
云根石二首·其一
作者：魏源
朝代：清
体裁：七言绝句

碧眼老胡宝气白，黄睛老子云痕青。云根忽别山僧去，袖有石梁千仞霆。
云根石二首·其二
作者：魏源
朝代：清
体裁：七言绝句

无所起时说云起，触石无心寂无水。一从认此作云根，海辩河翻喧不已。
井陉行寄感
作者：魏源
朝代：清
体裁：古风

青天青如石，上有落落星。何年化为磊磊石，听君一歌井陉行。天险尚可升，地险尚可平。险莫险于行人情。自从重耳斗机阱，至今晋石皆峥嵘。九乌未落来逢蒙，射羿还弯射日弓。龙蛇起陆杀机伏，青天白日生蒿蓬。人间局促不可以游，不如乘云遨翔九州。九州茫茫云不开，坐觉乾坤块垒如山来。听君歌，歌以哀。饮君流霞之酒杯，浇君胸中之崔嵬。君不见，太行终古何碍鸿蒙哉。君不见，鸿蒙终古何曾知有太行哉。
京口琴娘曲
作者：魏源
朝代：清
体裁：古风

山下江涛撼楼橹，阑干花亚红禽语。红禽楼下逐花飞，楼上红飞堕楼雨。琴娘昔日天台嫁，才名艳绝东瓯下。罨画溪头并蒂晨，浣纱江畔联襟夜。鲸鲵唐突云翻月，蜂蚁登城一旅雪。何意楼头凤吹声，一旦马上莺啼血。红旗闪阵浊河头，弓鞋破袜清淮流。驼囊泻洒驼鞍吃，鬼妾呻吟鬼马愁。蛮毡帐里蛮弦语，春雁秋鸿乱无序。虬髯莫觅昆崙奴，笳拍欲同青冢女。黑云压帐三更夕，星月无光辨巾栉。偷壕出堑万死生，缒逃虎口真奇策。野田积水淮南道，日乞穷途夜青草。娉婷秋月缺难圆，烂漫春云竟谁扫。云烟羃䍥天如弓，关山不见去来鸿。猿惊雁怯江声近，鹤寡鸾孀月色浓。北固山头半城雪，西陵渡口行人绝。冤禽叫下上山云，鬼鸟啼红寺门血。阿爷生我阿娘慈，袖中团扇妾郎诗。君生妾死君休问，妾死君生君不知。风风雨雨摩山壁，字字行行带泪题。豚鱼吹浪江生风，云霓为佩月为容。石帆山下帆来去，魂托帆归向雁峰。江南游子青衫客，睹壁题诗共呜咽。一吊江楼哭君才，再吊江楼谥君烈。
京师冬夕
作者：魏源
朝代：清
体裁：七言律诗

壁立空瞻数仞墙，冬宵无酒更他乡。生徒散去风闪烛，僮仆睡酣雷殷床。从古饥寒皆得力，吾生艰苦愧虚尝。辞家王粲真何事，岁晚空令梦北堂。
京师接家书七首·其一
作者：魏源
朝代：清
体裁：五言律诗

塞雁江南至，严亲有报邮。关山三地月，风雪五湖舟。汝力贫中学，吾宽客里愁。寒衣曾赎否，年少慎交游。
京师接家书七首·其七
作者：魏源
朝代：清
体裁：五言律诗

听雁疑连榻，看云每堕薪。文章声价贱，书史患忧真。月晕他乡梦，山环故国身。长安车马地，花落不知春。
京师接家书七首·其三
作者：魏源
朝代：清
体裁：五言律诗

弱弟三年别，衣长胜旧无。林香秋剥果，灯影夜闻书。弄有娱亲力，严惭课汝初。到家迎户立，一见定何如。
京师接家书七首·其二
作者：魏源
朝代：清
体裁：五言律诗

预数秋闱后，还家慰母慈。诚知方寸乱，犹待隔年迟。云压三湘重，春回百草知。风霜犬马骨，更费北堂思。
京师接家书七首·其五
作者：魏源
朝代：清
体裁：五言律诗

吾亲十昆季，出继一翁孤。骨肉别离际，门庭衰盛初。蜀黔千里去，寂寞十年书。幼弟寻亲志，闻之旧黯余。
京师接家书七首·其六
作者：魏源
朝代：清
体裁：五言律诗

韦杜鸡豚古，资湘诗礼陈。但令元气在，未虑故家贫。天意苍茫定，亲心菽水真。严平休卜易，尺蠖百年身。
京师接家书七首·其四
作者：魏源
朝代：清
体裁：五言律诗

群从多才俊，乡居旧典型。力田能孝友，为政在家庭。忆昨别离日，同兹风雪冥。寒梅花树下，尊酒话丁宁。
京师送欧阳涧东丈南归
作者：魏源
朝代：清
体裁：五言律诗

倦游天地后，垂老浩然归。白发偕儿女，黄河濯布衣。风霜人古怪，出处世从违。亦动离情感，因之吟式微。
代内
作者：魏源
朝代：清
体裁：五言绝句

历历云山头，梦君自来去。晓来云气深，欲返不知路。
俚言二章·其一
作者：魏源
朝代：清
体裁：七言律诗

喜及今时见古人，一官行道已忘贫。秋曹有职非徒法，天子知公可牧民。千丈松原推节概，重湖水与荡精神。遍敷天府祥刑意，岂仅源南郡邑春。
俚言二章·其二
作者：魏源
朝代：清
体裁：七言律诗

乡邦官长得高贤，兰芷依庭愧独先。诗论方知闻道浅，怜才何幸受恩偏。焦桐恐误当时听，骏骨仍留市后缘。拾子种松资大力，凌霄自计是何年。
偶感三首·其一
作者：魏源
朝代：清
体裁：七言律诗

去年今日又清明，燕子喃喃认主宾。落落开开花作市，青青紫紫草如城。故园安稳非前世，新梦飘零失太平。喜得南来衡岳雁，故园水陆已销兵。
偶感三首·其三
作者：魏源
朝代：清
体裁：七言律诗

乍听长歌可当泣，忽闻法曲泪沾襟。曲中应有思归引，歌罢难为独坐人。午夜风霜惊老大，天涯生死话酸辛。底须玉笛吹肠断，更助哀鸿叫月晨。
偶感三首·其二
作者：魏源
朝代：清
体裁：七言律诗

年来水旱与兵戈，南北东西事渐多。乍喜蚁蜂安梦国，已闻乌鹊斗银河。城完各战蜗牛垒，燎至犹甘燕雀窠。剩欲移家风鹤外，桃源何处有桑禾。
偶拈四首·其一
作者：魏源
朝代：清
体裁：五言绝句

寒窗久入定，半夜念无起。入耳忽倾瓶，此声何所始。
偶拈四首·其三
作者：魏源
朝代：清
体裁：五言绝句

见前不见后，谓后非我有。谁知无影人，向南看北斗。
偶拈四首·其二
作者：魏源
朝代：清
体裁：五言绝句

扫地焚香坐，心与香俱灰。沈沈寥寂中，冥冥花雨来。
偶拈四首·其四
作者：魏源
朝代：清
体裁：五言绝句

眼光百里圆，雷声百里震。耳目不到处，讵是本来性。
偶然吟十八首呈婺源董小槎先生为和师感兴诗而作·其一
作者：魏源
朝代：清
体裁：古风

花落香不留，春风迹如扫。鶗鴂渐无声，日觉乾坤老。云何觊不朽，千载垂火藻。试问仓颉前，谁睹文明造。周书千不一，商前万无考。叶岂能留春，画岂能传昊。力争一瞬间，苦不回光早。桑蚕化衮龙，自谓文章好。几见尧衣裳，流入商周道。
偶然吟十八首呈婺源董小槎先生为和师感兴诗而作·其七
作者：魏源
朝代：清
体裁：古风

客居忽不乐，驾言思远游。出游始近邑，已非亲故俦。偶然遇邻里，握手相绸缪。何况渤海外，岛峤遐荒陬。跫音偶似人，异类皆吾逑。去国日以远，思人日以遒。语君且勿悲，悲汝还乡秋。隔墙竞桑枣，同室操戈矛。习见反为厌，骤见斯相投。至人同鹿豕，末俗风马牛。遂令大父母，遍画千鸿沟。去国日以远，本初日以返。寄语乡井人，驾言之四远。
偶然吟十八首呈婺源董小槎先生为和师感兴诗而作·其三
作者：魏源
朝代：清
体裁：古风

缥缈云中君，天际无处所。人寰距万仞，安敢厌尘土。今我顾何为，独立向天宇。洁身人海中，不与万物伍。夜闻河汉声，回环斗杓数。感此大化奔，惧为造物腐。冬风裂幽谷，夏火炎昆圃。不见古人今，但见今人古。煌煌箕尾星，夜夜鸿濛户。
偶然吟十八首呈婺源董小槎先生为和师感兴诗而作·其九
作者：魏源
朝代：清
体裁：古风

久霖桑户卧，不闻檐鹊语。中宵忽忆之，何处谋乳哺。云黑泥滑滑，岂若晴得所。苍穹各自高，溟渤各自深。霄壤曷并育，鱼鸟徒升沉。不忧一身饥，所忧一家寒。婚嫁纵粗毕，向禽难入山。不忧一家寒，所忧四海饥。痌瘝苟不瘳，尧禹亦何为。
偶然吟十八首呈婺源董小槎先生为和师感兴诗而作·其二
作者：魏源
朝代：清
体裁：古风

万物始于寅，春王首元岁。每逢百物芳，忽如天再易。勾萌谁使坼，候禽谁使哕。胡以绀而苍，胡以喙而蚑。一色一造化，千形千位置。异中绝赜殽，同中各品汇。纵穷孔墨才，难造一蚁细。纵穷娄输巧，谁创一叶翠。宁非春外春，更在先天地。乘云过东皇，出震果谁帝。请问熙春人，曾识春光未。
偶然吟十八首呈婺源董小槎先生为和师感兴诗而作·其五
作者：魏源
朝代：清
体裁：古风

吾闻开辟初，天人去如咫。乘云驾六龙，呼吸通乾始。动陟昆崙巅，辄㪺银汉水。谁绝地天通，苍生遂如蚁。乘风叫阊阖，莫达钧天耳。精卫穷海山，夸父嗟濛汜。南箕空揭舌，七襄终莫理。我欲呼云龙，上诉穹苍戺。尽答灵均问，不藉巫阳启。一翻重黎案，还复鸿钧始。
偶然吟十八首呈婺源董小槎先生为和师感兴诗而作·其八
作者：魏源
朝代：清
体裁：古风

四远所愿观，圣有乘桴想。所悲异语言，笔舌均恍惘。聪谁介葛卢，舌异公冶长。所至对瘖聋，重译殊烦怏。若能决此藩，万国同一吭。朝发旸谷舟，暮宿大秦港。学问同献酬，风俗同抵掌。一家兄弟春，九夷南陌党。绕地一周还，谈天八纮放。东西海异同，南北极下上。直将周孔书，不囿禹州讲。因思肇辟初，声音孰分壤。破碎混沌天，吾怨轩羲往。
偶然吟十八首呈婺源董小槎先生为和师感兴诗而作·其六
作者：魏源
朝代：清
体裁：古风

中宵兀无寐，忽然反鸿濛。鸿濛孰为人，三百六裸虫。譬亿万孺子，伛偻赤其躬。含醇哺太和，胞与乾坤同。游戏元气内，呼吸阊阖通。何时制衣裳，贵贱殊章缝。何时制宫室，彼此兴域封。何时制器械，墨守兼输攻。阋墙一家内，鏖战同袍中。斯时欲返初，大声莫觉聋。圣能为之长，不能为之聪。礼乐文字间，弥缝徒救穷。譬如萌芽外，苞蔽千万重。箨去笋乃见，物生始日蒙。老聃称婴儿，轩皇师小童。
偶然吟十八首呈婺源董小槎先生为和师感兴诗而作·其十
作者：魏源
朝代：清
体裁：古风

神仙祇畏穷，苦矣身为累。练气遗形骸，饮啄皆不事。黄白玉女成，身外真无谓。空王亦畏穷，苦矣家为累。绝群断恩爱，乃得专所事。度人恒河沙，及身究何事。圣不忍出此，啜菽甘养亲。虽曰乐哉地，亦复伤哉贫。从政驰王事，更需养万民。三教济一世，不能济一身。满耳号饥寒，入定何由成。在家成仙佛，吾始服真人。
偶然吟十八首呈婺源董小槎先生为和师感兴诗而作·其十一
作者：魏源
朝代：清
体裁：古风

幼读高士传，掩卷不终楮。万物恝无情，洁身亦何取。中年涉世网，千幻万龃龉。欲不寻白云，尘寰日催去。春风酣昨梦，梦之无何所。尘音阒不闻，水峭山深阻。禽皆太古音，松皆太古语。云霞太古色，风泉太古雨。雉梁孔申申，鹿豕舜麌麌。流水岂知秦，青牛不适楚。直从叔季世，复与无怀伍。始知避世人，避今还太古。
偶然吟十八首呈婺源董小槎先生为和师感兴诗而作·其十七
作者：魏源
朝代：清
体裁：古风

胡不学求仙，龟熊日伸理。一朝婴儿成，却畏阴阳使。胡不学求仙，呵敕禁百鬼。一朝役使成，逃劫雷霆起。东海有一士，超然不学仙。所损日以尽，所溯日以全。自号无言子，浩歌无极篇。玉皇诏不去，鸾鹤迎不前。一朝乘化归，浩气箕尾躔。能同日月光，乃超天地仙。
偶然吟十八首呈婺源董小槎先生为和师感兴诗而作·其十三
作者：魏源
朝代：清
体裁：古风

岁暮霜霰集，朔风鸣北陆。河冰绝行舟，鸟兽巢林木。行子各思归，居人喧爆竹。华堂置酒客，氍毹艳花烛。翠袖围锦屏，香风回室燠。咫尺庭户外，雪深没牛目。征衣照铁铠，冻夫守破屋。试问丰狐人，岂知寒觳觫。安得檐际雪，化为万家玉。从今丰年玉，更胜荒年谷。
偶然吟十八首呈婺源董小槎先生为和师感兴诗而作·其十二
作者：魏源
朝代：清
体裁：古风

泰伯与箕子，商周剥复期。断发适荆蛮，佯狂走东垂。遂开文明化，千载周孔齐。青牛未适胡，乘桴未浮夷。春阳一启蛰，八表开霆曦。始知声与光，所届无端倪。铜鼓皆诸葛，铜柱皆伏波。潮皆祀昌黎，儋皆师蜀坡。岂尽文字力，能动黎獠遐。苟无桴鼓诚，孰应天人和。死则四海哭，生则四海歌。
偶然吟十八首呈婺源董小槎先生为和师感兴诗而作·其十五
作者：魏源
朝代：清
体裁：古风

二仪称大圜，穹窿若空谷。泬寥满其中，外应皆中蓄。大叩则大鸣，鞺鞳随所触。人身小天地，乾坤为大腹。谁言斗室中，不与昊苍属。至人体其全，呼吸通沕穆。默祷阊阖开，号令风雷速。能祈阴骘相，锡为苍生福。否则垂空文，亦异爝萤烛。天风海涛声，灏然塞宇宙。
偶然吟十八首呈婺源董小槎先生为和师感兴诗而作·其十八
作者：魏源
朝代：清
体裁：古风

观化百代后，独立万古前。置身昆崙顶，俯视齐州烟。星辰大如盘，森来压人巅。不知此界外，更有几重天。红光塞空来，来往神圣仙。遂鞭羲和轮，一息万磨旋。帝阊不可达，泪若天河翻。何时闯天门，亲奏太微言。掀翻凡圣界，跳出阴阳圜。俯闻下土笑，梦梦亿万年。
偶然吟十八首呈婺源董小槎先生为和师感兴诗而作·其十六
作者：魏源
朝代：清
体裁：古风

梦觉小生死，死生大梦觉。寤寐即影形，谁道殊忧乐。昼夜小古今，古今大昼夜。王霸迭寒暑，倚伏相代谢。天地大人身，人身小天地。若非万物灵，曷奠三才位。父母小乾坤，乾坤大父母。践形飨帝亲，何以肖富媪。近取即远取，远观即近观。日月东西铭，宇宙上下环。朝闻可夕死，方寸弥两间。
偶然吟十八首呈婺源董小槎先生为和师感兴诗而作·其十四
作者：魏源
朝代：清
体裁：古风

笼禽羡檐鹊，寥廓恣翱翔。檐鹊窥笼中，又羡多稻粱。身世无两全，易地何时臧。登高俯层崟，中原浩茫茫。飞沉自高下，万族何穰穰。欲为丹山凤，奋翅出八荒。顾念羽族群，我去谁为粮。愿吸瑶池液，喷作八溟浆。各各保太和，一一餐瀣沆。永绝口实营，共放无何乡。
偶然吟十八首呈婺源董小槎先生为和师感兴诗而作·其四
作者：魏源
朝代：清
体裁：古风

昼气如趋市，夜气如登台。列宿森就位，凛然临八垓。大微御中宇，三垣随转魁。君臣民物事，万象齐昭回。偶奇科斗判，人事森胚胎。自昔三才立，资始乾元开。观象万化具，卓荦庖牺才。胡为龙马来，玄天乃言哉。
元祐党籍碑歌
作者：魏源
朝代：清
体裁：古风

女真兵未渡混同，列星下照朝元宫。磊磊姓字化为石，石裂霆震归太空。犹有崖壁留其踪，星宿森罗扪有锋。呜呼鸿濛泄光岳，元气茫茫神鬼凿。千年鬼啸真仙厓，犹思文母不可作。万人拥马温公来，万里东坡海外回，伊川博带经筵开。三公衮衮济时出，遂尊三公作党魁。后党忽至前党窜，绍圣力翻元祐案，宣和复取惇圭勘。再变三变局浮云，群臭群芳事星汉。君不见汴城闭，言路开。童贯斥逐杨时回，公论明赫尊风雷。风雷未竟霾雺起，又见汪黄蹙宗李。又见秦汤排赵史，又见庆元党禁丰碑起。
关中览古五首 其三 南山龙湫第三
作者：魏源
朝代：清
体裁：古风

霅然阳厓峙，呀然阴谷霤。桀然中台竦，森然五峰秀。大山宫小山，上帝开天囿。老龙宅其中，城郭环伺候。出入风雨从，黑云屯陇右。陟巅俯寒碧，仰被圆灵覆。窅然尘世绝，自辟幽深宙。南山亘华阳，蜿蜒嫌沓袤。自非奥天阃，奚以专地轴。梵呗殷牝谷，松涛琴岩岫。惟应大雄力，永镇神奸瞀。
关中览古五首 其二 蓝田关第二
作者：魏源
朝代：清
体裁：古风

终南自此终，华阳自此始。诸峰趋太华，皆作太华体。蓝田望武关，秦岭相首尾。辋水如车辐，谷口纵横瀰。峰峦互开阖，山川相织绮。入深天渐高，人马盘空蚁。不觉水声微，但咽风云驶。回首灞浐城，斜阳万山紫。似缩秦川图，铺之马足底。云与地为一，天去山如咫。战垒复何存，征途谣匪兕。
关中览古五首 其五 玉华宫第五
作者：魏源
朝代：清
体裁：古风

泉温使人春，泉瀑使人秋。如何玉华驾，不及骊山驺。无乃冰雪气，未称霓裳讴。嵯峨萧瑟间，栋牖松云浮。几见洞天内，频邀黄屋留。我来但高寒，万壑松涛飂。中夕风雨豗，尚恐渔阳桴。汾阳姑射访，空同广成诹。窅然丧南面，怅矣黄虞游。
关中览古五首 其四 骊山第四
作者：魏源
朝代：清
体裁：古风

此山讵尤物，何足亡人国。骊山与雷塘，万古共悽恻。烽何必此巅，浴何必此侧。葬何必此坑，一人万人瘠。万古逝堂堂，百代来驿驿。鹿争蕉中梦，柯烂斧边弈。传闻三神山，桃实今已核。玉女金银阙，富贵南山石。如何海上船，一去无消息。痛哭鞭烛龙，起照三泉夕。
关中览古五首·其一
作者：魏源
朝代：清
体裁：古风

万冰薄龙门，一一冰皆立。直积冰岳雄，重新天险辟。不分水清浊，并觉霆寥寂。从知世界奇，天意非人力。蛟龙蛰其下，万灵觐其侧。何必桃浪至，谬称鲤三级。
出峡词二首·其一
作者：魏源
朝代：清
体裁：古风

西行入剑门，有石无天地。山川至巴蜀，天地皆壁厉。东行下巫峡，有霆无日月。巴蜀非山川，天地原割裂。去路即来路，前舟迟后舟。千曲吝寸直，万刚逃一柔。每逢呀阖际，惟恐两崖闭。更缅开辟初，斧凿伤元气。巨灵划劈处，惨澹神斧痕。其下雷回回，其上云魂魂。峡猿且勿啼，峡树且勿伐。君询巴峡天，但听巴歈阕。
出峡词二首·其二
作者：魏源
朝代：清
体裁：古风

峡内险在山，峡外险在滩。上滩如上山，下滩如下山。赑屃万蛟鼍，来游吕梁瀑。何故乾坤内，遗此块垒物。日夜千万年，雷与石争触。出石入石水，出水入水舟。万声许许间，天地怒相求。回顾㟏岈内，始脱鲸吞忧。江行恒患风，峡行恒患石。上水惟苦迟，下水惟苦疾。人生万事内，如意安可必。如意不可必，得意其可恃。上水君勿愁，下水君勿喜。
出都前夕与周子坚夜步月下
作者：魏源
朝代：清
体裁：古风

空明浸清寒，霜月同一气。良宵此良友，宜话讵宜寐。月华浸人影，霜华白人迹。仪景圆缺间，迹留影忽逝。一留与一逝，离合将奈何。预知后夜月，独宿芦沟河。前别已三载，后别知谁多。古感发新悲，为我还高歌。歌吟杂风露，徙倚忘岁暮。但得方寸明，冰魄常同趣。人生有别离，君子守幽素。寥寥百年中，无忘兹夕晤。
初雪
作者：魏源
朝代：清
体裁：五言绝句

小屋灯尚明，前溪冻未结。不知前山中，已是一夜雪。
别内
作者：魏源
朝代：清
体裁：五言绝句

湖海将分地，星河欲曙天。他年相梦处，君越我幽燕。
别陈筠心二首·其一
作者：魏源
朝代：清
体裁：古风

君怀有九秋，气爽寻步外。闭门三日别，尘思辄堪噫。缅惟大雅寂，韶钧绝硼磕。琴心既不存，操缦复安会。乘弦哑不施，琵琶笙竽籁。安得古心人，高举出尘壒。独斟古澹味，凌霄挹沆瀣。志高竟何成，纵成亦何赖。鸾翮有逸姿，姑谢樊笼铩。
别陈筠心二首·其二
作者：魏源
朝代：清
体裁：古风

岂无盈尊酒，相留度岁寒。落落古松性，硁硁金石言。天意方苍茫，宜受不宜捐。若过湘江中，莫问江鱼魂。若辞长沙渚，莫吟感鵩篇。饮酒勿饮酸，择石须择坚。贤豪并世生，或有不相怜。千秋万岁后，寂寞谁比肩。出岫出蘋末，风云本同天。
剑阁
作者：魏源
朝代：清

出坎入坎千，上天下天百。陡然万古奇，森此寸眸昃。石石欲刺天，石石怒争壁。不见一鸟飞，但闻万马栗。线溜泻石髓，哀玉鸣不息。筋力尽青冥，渐与空天逼。世界缩地入，万鬼拔山出。落日照天南，绝峭横空墨。凄凉战垒风，惨澹游子色。奇从险极生，快自艰余获。我身天外来，尽讶云中客。河山两戒雄，喟矣二仪塞。
剑阁二首·其一
作者：魏源
朝代：清
体裁：古风

出坎入坎千，上天下天百。陡然万古奇，森此寸眸仄。石石欲刺天，石石怒争壁。不见一鸟飞，但闻万马慄。线溜泻石髓，哀玉鸣不息。筋力尽青冥，渐与空天逼。世界缩地入，万鬼拔山出。落日照天南，绝峭横空墨。凄凉战垒风，惨澹游子色。奇从险极生，快自艰馀获。我身天外来，尽讶云中客。河山两戒雄，喟矣二仪塞。
剑阁二首·其二
作者：魏源
朝代：清
体裁：古风

若非蹈今途，已谓昨险足。谁知飞鸟穷，即是我行陆。一石亘西南，首尾尽秦蜀。自非一缝裂，谁跻双剑簇。元兵忽天降，中夜垒溃腹。岂惟黑松林，间道还苦竹。人力凿混沌，天心戒倾覆。如何子午迟，反让阴平速。时来云驾蝘，运去樵争鹿。当年荷戈守，吊古风云哭。斜阳千万皴，反照关山宿。
北上杂诗七首同邓湘皋孝廉·其一
作者：魏源
朝代：清
体裁：古风

胡为别戚爱，登此万里途。疏者日以亲，亲者日以疏。出谷水赴壑，出石云弥虚。扶疏干去土，学习巢辞雏。皇都象北极，万辰所拱趋。群材龙凑海，文献日丽衢。海大水变化，日丽云昭苏。足不九州莅，宁免井蛙愚。尼父咨柱下，吴札观周书。